Πυλιακή Γη: Το τέλος ενός επιχειρηματικού «Success Story» λόγω της απίστευτης γραφειοκρατίας | LiFO\nΠυλιακή Γη: Το τέλος ενός επιχειρηματικού «Success Story» λόγω της απίστευτης γραφειοκρατίας\n«Μου ζήτησαν να αποδείξω ότι το νερό από τα βρασμένα πορτοκάλια δεν σκότωνε τα ψάρια»\n31.3.2018 | 17:55\nΜετά από σχεδόν μία 10ετία, η κα Μπαλαφούτη ανακοίνωσε το τέλος της λειτουργίας της επιχείρησής της.\nΗ «Πυλιακή Γη», με έδρα την Πύλο της Μεσσηνίας παρήγαγε παραδοσιακά προϊόντα, καταφέρνοντας ταυτόχρονα να τα διεθνοποιήσει μέσα από πρωτότυπους γευστικούς συνδυασμούς.\nΈτσι, μέσα στα χρόνια της κρίσης, αποτέλεσε ένα «επιχειρηματικό Success Story», εξάγοντας τα προϊόντα της.\nΤον περασμένο Φεβρουάριο, μάλιστα, η κ. Μπαλαφούτη κλήθηκε στο Ευρωκοινοβούλιο προκειμένου να μιλήσει στην εκδήλωση «Brain Drain vs Brain Gain», παρουσιάζοντας το δικό της παράδειγμα, αλλά και προμηθεύοντας το Costa Navarino.\nΌπως περιγράφει η ίδια, η μάχη της με το «τέρας της γραφειοκρατίας» την ανάγκασε να προχωρήσει σε αυτό το βήμα, κλείνοντας μία επιτυχημένη επιχείρηση\nΣύμφωνα με την κα Μπαλαφούτη, οι υπέρογκες εισφορές για την ασφάλιση, οι δυσανάλογοι φόροι, η δυσκολία για την έκδοση άδειας λειτουργίας και τα κάθε είδους δικαιολογητικά ήταν μόνο κάποια από τα εμπόδια που συνάντησε σε αυτά τα χρόνια.\nΕνδεικτική είναι η αναφορά της «Μου ζήτησαν να αποδείξω ότι το νερό από τα βρασμένα πορτοκάλια δεν σκότωνε τα ψάρια»\n«Ηρθα να σας αποχαιρετήσω γιατί δεν θα ξαναέρθω. Κουράστηκα, βαρέθηκα και θέλω να πάω σπίτι μου!». Ήταν η μικρότερη πελάτισσα της "Πυλιακής Γης", μόλις 5 χρονών. Κάθε απόγευμα, μετά το κολυμβητήριο που ήταν απέναντι από το εργαστήριό μου, ερχόταν με τους γονείς της και αγόραζε φρεσκοφουρνιστά κουλουράκια για το σχολείο.\nΕκείνο το απόγευμα την είδα για τελευταία φορά. Το εννοούσε... Τα λόγια της μικρής επανερχόντουσαν τον τελευταίο καιρό όλο και πιο συχνά στη σκέψη μου. Ταυτίστηκα!\nΚουράστηκα να δουλεύω νυχθημερόν για να χρεώνομαι κάθε χρόνο 150 ευρώ (+ 5ευρώ για κάθε εκτύπωση) το ηλεκτρονικό μητρώο εμπόρων που όμως τυπώνεται σε Α4 χαρτί. Αλήθεια αυτοί που τα κοστολογούν έχουν αναρωτηθεί πόσες ώρες πρέπει να πλάθω με τα χέρια για να το πληρώσω;\nΚουράστηκα να αγωνίζομαι καθημερινά για να πληρώσω φόρους που δεν μου αναλογούν. Βαρέθηκα να αισθάνομαι υπόλογος γιατί δεν συμβιβάστηκα με ανεξήγητες απαιτήσεις, όπως τους αμφιβόλου προελεύσεως φόρους ανακύκλωσης σε μία χώρα που δεν ανακυκλώνει τίποτα.\nΒαρέθηκα να βλέπω τους «ημέτερους» να εξαντλούν τα κονδύλια των επιδοτήσεων και να μην μένει τίποτα για αυτούς που πραγματικά παράγουν -και μάλιστα δημιουργώντας ένα ερμαφρόδιτο καθεστώς ανίερου ανταγωνισμού.\nΒαρέθηκα να βλέπω τους άλλους να αντιγράφουν κάθε τι που δημιουργώ, ενώ εμένα απλά με ενδιέφερε να κάνω σήμερα κάτι καλύτερο από αυτό που έκανα εχθές. Βαρέθηκα να βλέπω να καταρρέει γύρω μου ένα γερασμένο μοντέλο οικονομίας χωρίς να δημιουργείται ένα νέο, φρέσκο, ορεξάτο και πραγματικά δημιουργικό.\nΘέλω να πάω σπίτι μου. Γιατί εκτός από μαμά της "Πυλιακής Γης" είμαι και η μαμά της Νεφέλης. Και η Νεφέλη, με τη σοφία που διαθέτει ένα νέο παιδί, πολύ πριν από εμένα σταμάτησε να καταλαβαίνει τον λόγο που η μαμά της δεν ήταν σπίτι.\nΣε λίγες μέρες η «Πυλιακή Γη» θα γινόταν επίσημα 9 χρονών, ανεπίσημα 10, όπως λέω πάντα.\nΉταν αρχές του 2008 όταν αποφάσισα να ιδρύσω την ΕΠΕ και χρειάστηκε περίπου ένας χρόνος ώστε αυτή να αποκτήσει σάρκα και οστά.\nΠριν από δέκα χρόνια έβγαλα τα ταγιέρ και τα δωδεκάποντα για να φορέσω ποδιές και σαμπό. Χωρίς να γνωρίζω το τίμημα σε χρόνο, κόπο -σωματικό και ψυχικό- που θα έπρεπε να καταβάλω.\nΧρειάστηκε να σταθώ όρθια μπροστά στην έξοδο της Νομαρχίας ένα μεσημέρι και να αποτρέψω την έξοδο των υπαλλήλων από το κτήριο της Νομαρχίας μέχρι να μου πουν τι δικαιολογητικά χρειάζονται για να βγάλω άδεια λειτουργίας, αφού είχα φάει μια ολόκληρη ημέρα που με έστελναν από το ένα γραφείο στο άλλο και από το ισόγειο στον τρίτο –και το αντίστροφο.\nΔεν ήμουν ζαχαροπλαστείο, δεν ήμουν βιομηχανία, δεν ήμουν αρτοποιείο ή φρουταγορά. Μου ζήτησαν να αποδείξω ότι το νερό από τα βρασμένα πορτοκάλια δεν σκότωνε τα ψάρια (ενώ οι τουαλέτες των εστιατορίων της περιοχής τα έθρεφαν φαντάζομαι).\nΔεν μπορούσα να πάρω άδεια λειτουργίας γιατί ο χώρος που είχα νοικιάσει -και που ο μηχανικός με είχε διαβεβαιώσει ότι ήταν κατάλληλος– βρισκόταν σε περιοχή αμιγούς κατοικίας.\nΔίπλα ήταν σουβλατζίδικα και μπαράκια, αλλά επειδή εξυπηρετούσαν την τοπική κοινωνία δεν είχαν πρόβλημα. Η τσίκνα δεν δημιουργεί πρόβλημα, σε αντίθεση με τη δική μου μυρωδιά της κανέλας και της καψαλιασμένης ζάχαρης: Βρωμάει η κανέλα. Ναι, το έχω ακούσει και αυτό από γειτόνισσα επαγγελματία.\nΈζησα και άλλα πολλά στη σκοτεινή πλευρά της ελληνικής πραγματικότητας που για ευνόητους λόγους δεν μπορώ να καταγράψω. Μάλλον επειδή ήμουν πάντα μικρή, δειλή και λίγη για να την αντιμετωπίσω και κάπου εκεί έχασα τη δημιουργικότητά μου.\nΘέλω να πάω σπίτι μου γιατί -παρ' ότι σε αυτό το ταξίδι έζησα δημιουργικές στιγμές με πολλές συγκινήσεις, παρ' ότι είδα τους κόπους μου να πιάνουν τόπο και να αμείβονται συναισθηματικά, παρ' ότι πήρα βραβεία, παρ' ότι θυσιάζοντας ώρες και στιγμές από τα βήματα της μονάκριβής μου κόρης κατάφερα να δημιουργήσω και να παράγω, ενώ ταυτόχρονα έγινα πιο δυνατή αντιμετωπίζοντας ανθρώπους που με προσέβαλαν ή με ταπείνωσαν με λόγια απαξιωτικά μόνο και μόνο επειδή φορούσα λερωμένη ποδιά και είχα λαδωμένα χέρια, παρ' ότι ήμουν δημιουργική, παραγωγική αναζητώντας ύλες της περιοχής, παράγοντας ιστορίες κλεισμένες ερμητικά σε βαζάκια που στη συνέχεια ταξίδευαν στον κόσμο– βαρέθηκα και κουράστηκα.\nΒαρέθηκα, κουράστηκα και θέλω να γυρίσω σπίτι μου, γιατί ενώ ήμουν μία από αυτούς τους λίγους που έβαλε την Πύλο στο γαστρονομικό χάρτη και ξόδεψα πολλές λέξεις εξηγώντας στους καταναλωτές ότι η «Πυλιακή Γη» γράφεται με Υ γιατί η Πύλος δεν είναι το Πήλιο ή η Μήλος ή η Τήλος και βρίσκεται στη Δυτική Πελοπόννησο, οι συγχωριανοί και οι εκεί συγγενείς μου με θυμούνται μόνο όταν βλέπουν κάποια συνέντευξή μου στα αναλογικά ή ψηφιακά μέσα ή κάποια βράβευσή μου ή κάποια εκδήλωση στο Ευρωπαϊκό Κοινοβούλιο στην οποία είμαι καλεσμένη. Μου γράφουν (σε inbox) πόσο περήφανοι είναι για εμένα, αλλά κανένας δεν επιλέγει δικά μου προϊόντα. Έχω πελάτη στην Κορώνη (κάτι σαν τον μπάρμπα), αλλά όχι στην Πύλο! Δυστυχώς, δεν συμβαίνει μόνο στην Πύλο αυτό. Συμβαίνει σε πολλά μέρη της Ελλάδας. Όπως με τα κουτάβια: Αν πάρεις ένα κουτάβι από τη μάνα του και της το επιστρέψεις την επόμενη μέρα, εκείνη δεν το δέχεται πλέον.\nΒαρέθηκα, κουράστηκα και θέλω να γυρίσω σπίτι μου, γιατί ενώ τα τελευταία 10 χρόνια ήταν όμορφα, δημιουργικά, νόστιμα και είχα τη χαρά και ευτυχία σε κάθε αλλαγή της εποχής να μελετάω τους καρπούς της φύσης, να σκέφτομαι τι μπορώ να φτιάξω με το φασκόμηλο, πώς θα αξιοποιήσω τη μυρτιά, με τι θα συνδυάσω το αγουρέλαιο, πώς αλλιώς τρώγεται η ελιά, αν μεταποιείται το πεπόνι, αν ταιριάζει ο κρόκος της Κοζάνης με το καρπούζι, γινόμουν ύστερα παρατηρητής των κακών αντιγραφών και ένιωθα συχνά πυκνά σε ρόλο «κατσίκας» που προσπαθούσε να επιβιώσει από το μίσος του γείτονα.\nΗ «Πυλιακή Γη» έγινε παράδειγμα προς από-μίμηση.\nΊσως και να έγινε πηγή έμπνευσης... όμως δεν είχε πια εμπνευστές η ίδια.\nΒαρέθηκα, κουράστηκα και θέλω να γυρίσω σπίτι μου, γιατί ενώ χαίρομαι που τόσες οικοτεχνίες ξεφυτρώνουν σε κάθε νέο φεγγάρι παράγοντας νόστιμα ή ακόμα και καινοτόμα προϊόντα, μοιάζει να μην αντιλαμβάνονται ότι χρειάζεται ένα όραμα.\nΤο μήνυμα δεν είναι το μέσον. Ένα προϊόν πρέπει να αφηγείται μία ιστορία. Αλλιώς δεν έχει νόημα ύπαρξης.\nΤο νόημα δεν βρίσκεται στον προορισμό, ούτε καν στο ταξίδι, αλλά στη συνολική εμπειρία του ταξιδιού.\nΓλυκό του κουταλιού ρεβίθι με στέβια και άγαρ άγαρ. Καινοτόμο; Ισως. Τι ιστορία έχει όμως να αφηγηθεί αυτό; Και μάλιστα με λίγο σορβικό. Παραδοσιακό. Οπως της Ανδριώτισσας γιαγιάς μου που πάντα έβαζε σορβικό κάλιο στα γλυκά της. Όπως και γλυκόζη άλλωστε. Ασφαλώς και ειρωνεύομαι.\nΠάντα πίστευα πως η γεύση δεν έχει όρια, πως μπορούν να παραχθούν νόστιμα προϊόντα με φαινομενικά αταίριαστους συνδυασμούς. Ποτέ δεν πίστεψα στη θεωρία ότι η τελευταία παρθενογένεση συνέβη πριν από 2018 χρόνια.\nΌσο μετακινούνται οι πληθυσμοί και αναμειγνύονται οι πολιτισμοί, κάτι νέο θα ανακαλύπτουμε. Για μένα υπάρχει παρθενογένεση στη γαστρονομία κάθε μέρα γιατί αποτελείται από δύο αστάθμητους παράγοντες, οι οποίοι λειτουργούν αέναα και ακατάπαυστα: Τη φύση που παράγει και το ανήσυχο πνεύμα που δημιουργεί.\nΒαρέθηκα, κουράστηκα και θέλω να γυρίσω σπίτι μου. Πάντα όμως θα μνημονεύω και θα ευχαριστώ τον καπετάν Βασίλη και θα είμαι ευγνώμων στην οικογένεια Κωνσταντακόπουλου, παρότι ο ίδιος πίστευε ότι δεν χρειάζεται να τον ευχαριστώ.\n«Αν δεν ήσασταν καλοί άνθρωποι και δεν βγάζατε καλά προϊόντα δεν θα σας προτιμούσαμε!» ήταν τα λόγια που μου είχε πει στα πρώτα βήματα της «Πυλιακής Γης», όταν σε μια συζήτησή μας τον ευχαρίστησα για τη στήριξή του.\nΘα ήθελα να πω ένα μεγάλο «ευχαριστώ» κι ακόμη μεγαλύτερο «συγγνώμη» στην κόρη μου, στον σύζυγό μου και στην αδερφή μου που τόσο πολύ ταλαιπώρησα. Παρότι τους πρόσφερα λίγες χαρές και πολλές απογοητεύσεις, εκείνοι δεν με άφησαν ούτε λεπτό μόνη.\nΜε αυτό το αποχαιρετιστήριο κείμενο, κατάθεση ψυχής για μένα, ολοκληρώνεται το μακρύ ταξίδι της «Πυλιακής Γης». Αγάπησα τη γαστρονομία και θα συνεχίσω να δημιουργώ. Όχι όμως με τον σκούφο της «Πυλιακής Γης» που μου πιέζει το κεφάλι.\nΉρθα να σας αποχαιρετήσω. Πακετάρω αναμνήσεις, μαζεύω μπαγκάζια και αρχειοθετώ τις φωτογραφίες στα ψηφιακά άλμπουμ. Το εννοώ! Το ταξίδι της «Πυλιακής Γης» μόλις τελείωσε...\nΕΛΠΟ 31.3.2018 | 18:28\nΕίναι φανερό νομίζω ότι η κυρία Μπαλαφούτη είναι συναισθηματικά φορτισμένη.\nΠερισσότερο από όσο επιτρέπεται για έναν επιχειρηματία, στην χώρα που κατά βάθος μισεί την έντιμη και δημιουργική επιχειρηματικότητα.\nΚάποιοι αυτή την ώρα γελάνε χαιρέκακα, πετύχανε τον στόχο τους.\nΚαι ανήκουν και στον δημόσιο και στον ιδιωτικό τομέα, ο καθένας για τους λόγους του.\nΓια αυτό όσοι μπορούν φεύγουν για αλλού, όπου μπορούν με ίδιους και σταθερούς κανόνες για όλους, να επιχειρούν και να πετυχαίνουν με την δουλειά τους και μόνο.\nolympias 1.4.2018 | 13:55\nΗ λαδωνεις, η δεν εχεις ιδεα από επιχειρηση, η κλεβεις το κρατος κανονικότατα.... Δεν υπαρχει άλλος τροπος να διατυρησεις κερδοφορα επιχειρηση σε αυτή την χωρα, αν εχεις να ανταγωνιστείς σε παγκωσμιο πιπεδο με τέτοιους φορους και γραφειοκρατία.\nΕΛΠΟ 1.4.2018 | 18:28\nΦαντάζομαι ότι που απαντάτε σε μένα αντί να κάνετε ένα σχόλιο δικό σας οφείλεται σε τεχνικό λάθος ή απειρία.\nΕπί του θέματος, αφού φεύγετε για Βουλγαρία, έχετε νέα ευκαιρία να πετύχετε.\nΤο πρόβλημα είναι για όσους σαν την κ. Μπαλαφούτη δεν έχουν ή είχαν ούτε αυτή την δυνατότητα.\nolympias 1.4.2018 | 13:59\nΤην καταλαβαίνω απολυτα, έκλεισα φετος επιχείρηση 7 ετων στην Ελλαδα και φευγω για Βουλγαρία. Δεν χρωσταω τιποτα σε αυτή την Χωρα, μου εδωσε μονο προβλήματα και φορους. Να δουμε ποιος θα μεινει πισω να δουλεψει για να ταιζει Δημοσίους υπαλλήλους.\nirig 31.3.2018 | 19:01\nΗ κ. Γιάννα Μπαλαφούτη έκανε το λάθος να νομίζει ότι έχει να κάνει με ένα Δυτικό κράτος, όταν στην πραγματικότητα είχε να κάνει με χώρα της υποσαχάριας Αφρικής.\nHarlan 31.3.2018 | 20:28\nΤην λυπάμαι την καημένη την κυρία, αλλά δεν μας λέει τίποτα καινούργιο. Και σε μένα συνέβη το ίδιο και χειρότερο και σε πολλούς άλλους που ξέρω. Δύο ήταν τα μεγάλα της λάθη (κι εγώ τα αναγνώρισα αφού τα είχα βροντήξει όπως η κα. Μπαλαφούτη).\nΤο πρώτο ότι δεν λάδωσε την γραφειοκρατία. Με λίγο λαδάκι, όλα δουλεύουν ρολόι.\nΤο δεύτερο ήταν ότι δεν καλόπιασε την τοπική κοινωνία. Οι αρειμάνειοι ελληναράδες της επαρχίας δεν ανέχονται να είναι κάποιος διαφορετικός.\nΤο λέει άλλωστε και η ίδια. Τα σουβλατζήδικα δίπλα της και οι ημιλαθραίοι στις παρυφές των δρόμων λειτουργούν ανενόχλητοι. Εκείνη ενόχλησε γιατί ήταν διαφορετική. Αν είχε ανοίξει σουβλακερί, ποιός θα της έλεγε οτιδήποτε;\nΔεν έχουν πρόβλημα οι έλληνες με την επιχειρηματικότητα. Στα γήπεδα αποθεώνουν "επιχειρηματίες", άρα την επιχειρηματικότητα την αγαπάνε. Αρκεί η επιχειρηματικότητα να είναι σαν τα μούτρα τους: παρασιτική, κρατικοδιαίτη και φοροδιαφεύγουσα.\nΕύχομαι στην κυρία Μπαλαφούτη κάθε επιτυχία σε κάθε νέα της προσπάθεια. Αφού μίλησε στο Ευρωκοινοβούλιο (συγχαρητήρια), θα ξέρει σίγουρα ότι υπάρχουν και άλλες χώρες εκτός Ελλάδας (κλείσιμο ματιού).\nSavageOpress7 31.3.2018 | 22:28\nκατηφεια κ μονο\nPandis De Bara 1.4.2018 | 03:03\nΕλλαδαρα ομαδαρα εοε ομαδαρα. Ελλαδαρα ομαδαρα ξεφτιλαρα ξεφτιλαρα εοε ξεφτιλαρα. Τι άλλο μπορώ να πω ρε παιδιά ΕΛΕΟΣ. Έχει χαθεί κάθε αίσθηση λογικής, ηθικής και δικαιοσύνης. Η αδικία, η βλακεια και η αλητεία έχουν γίνει κυριαρχες αξίες της κοινωνίας μας.\nΟ Νοών... νοείτω 1.4.2018 | 13:30\nΠόσο δίκιο έχει αυτή η γυναίκα, πόσο δίκιο!..\nΚαι αυτό που πονάει περισσότερο δεν είναι οι ανεπαρκής νόμοι και κανόνες, η έλλειψη επαγγελματικής δεοντολογίας. Αυτό που πονάει είναι η ίδια, η γενικότερη νοοτροπία μας, η στρεβλή ιδιοσυγκρασία μας στην οποία αρχίζουμε και εμποτιζόμαστε βιωματικά (και αυτό είναι το χειρότερο), από παιδιά - κάτι από το οποίο μας είναι πολύ δύσκολο, έως και ακατόρθωτο, να απαγκιστρωθούμε. Κυρίως σε συλλογικό επίπεδο. Και αλλοίμονο σε όποια μονάδα ή υποσύνολο τολμήσει να αλλάξει, να «παρεκκλίνει» προς το θετικότερο. Αρχίζει να μετατρέπεται, για τους υπόλοιπους, κάτι σαν καρπός ανάμεσα σε αδηφάγα μερμήγκια, που δεν πρόλαβε να ριζώσει...\natman 1.4.2018 | 20:00\nΑ ΡΕ ΣΟΙΜΠΛΕ ΚΑΙ ΔΟΥ ΝΟΥ ΤΟΥ ΜΑΣ ΚΑΤΑΣΤΡΕΦΕΙΣ\nnot μονοι μας εχουμε βγαλει τα ματακια μας γιατι ξερουμε πολυ καλα τι πρεπει να γινει αλλα ειμαστε σαν υπνωτισμενοι.\nπριν 4 χρονια ξεγελαστηκαμε ολοι. Τωρα ξερουμε οτι υπαρχουν νομοι μονο και μονο για να δικαιολογουν γραφειοκρατικες υπηρεσιες χωρις καμια αξια (δες τα ΚΕΠ αν εννοουσαμε αυτα που λεμε θα τα καταργουσαμε χθες, και θα προσλαμβαναμε γιατρους νοσοκομους και δασκαλους στην θεση των paper pushers) ή ΕΡΤ των 180 εκατομυριων (αμυθητο ποσο) ΤΗΝ ΧΡΟΝΙΑ!!!\nMartini 3.4.2018 | 02:35\nΝα τα βλεπετε αυτα κυριοι γραφειοκρατες, ανικανοι υπαλληλοι, συνδικαλιστες πολιτικοι που ποτε δεν δουλεψαν στη ζωη τους κ εχουν στο τιμονι την διακυβερνηση της ταλαιπωρημενης χωρας μας...


Πέμπτη, 12 Δεκεμβρίου 2013 06:48\nΟρμονοθεραπεία με τσιρότα για τον καρκίνο προστάτη\nΤσιρότα που προσκολλώνται στο δέρμα του άνδρα ασθενούς και απελευθερώνουν στον οργανισμό του «θηλυκές» ορμόνες (οιστρογόνα) είναι μια εναλλακτική φθηνότερη και ασφαλέστερη θεραπεία για τον καρκίνο του προστάτη, σε σχέση με τις τωρινές πιο επιθετικές θεραπείες.\nΑνάλογα τσιρότα χρησιμοποιούνται, ήδη, από τις γυναίκες για την ανακούφιση των συμπτωμάτων της εμμηνόπαυσης (εξάψεις, απώλεια λίμπιντο κ.α.), αυξάνοντας την ορμόνη που ο οργανισμός των μεσήλικων γυναικών σταματά πλέον να παράγει.\nΟ καρκίνος του προστάτη είναι η πιο κοινή μορφή καρκίνου στους άνδρες και η δεύτερη συχνότερη αιτία θανάτου από καρκίνο μετά τον καρκίνο των πνευμόνων. Σήμερα, η βασική θεραπεία περιλαμβάνει την χορήγηση μιας χημικής ουσίας, η οποία μειώνει το επίπεδο της τεστοστερόνης (που πυροδοτεί την εξάπλωση της νόσου στα αρχικά στάδιά της).\nΟι ερευνητές του Imperial College του Λονδίνου και του Συμβουλίου Ιατρικών Ερευνών της Βρετανίας, που έκαναν τη σχετική δημοσίευση στο περιοδικό ογκολογίας "Lancet Oncology", σύμφωνα με το BBC και τη βρετανική «Ιντιπέντεντ», έκαναν κλινικές δοκιμές (ήταν η δεύτερη φάση) σε 254 καρκινοπαθείς, συγκρίνοντας την αποτελεσματικότητα των τσιρότων και της παραδοσιακής θεραπείας. Η μελέτη έδειξε ότι τα τσιρότα οιστρογόνων είναι ασφαλής μέθοδος και δεν προκαλούν συμπτώματα τύπου εμμηνόπαυσης, ενώ η πιθανότερη παρενέργεια είναι απλώς ένας ερεθισμός του δέρματος.\nΗ χρήση οιστρογόνων κατά του καρκίνου του προστάτη είναι παλιά θεραπεία, που εφαρμόστηκε με το σκεπτικό ότι η αύξησή τους στον οργανισμό οδηγεί σε αντίστοιχη μείωση της «ανδρικής» ορμόνης τεστοστερόνης, με αποτέλεσμα να επιβραδύνεται η ανάπτυξη του καρκίνου. Όμως η λήψη χαπιών οιστρογόνων προκάλεσε στο παρελθόν σοβαρές παρενέργειες λόγω επιβάρυνσης του ήπατος, κάτι που, με τη σειρά του, οδηγούσε σε έκκριση χημικών ουσιών, οι οποίες προκαλούσαν θρομβώσεις στο αίμα, εμφράγματα και εγκεφαλικά.\nΗ προτινόμενη σήμερα θεραπεία είναι η χορήγηση ενός φαρμάκου (LHRHa), που μειώνει την παραγωγή στο σώμα τόσο των οιστρογόνων, όσο και της τεστοστερόνης. Όμως κι αυτό έχει, επίσης, παρενέργειες στους άνδρες, οι οποίες προσομοιάζουν με εκείνες της εμμηνόπαυσης στις γυναίκες, κάτι που, μεταξύ άλλων, οδηγεί σε οστεοπόρωση και διαβήτη.\nΤα τσιρότα οιστρογόνου ή τα οιστρογόνα σε μορφή γέλης (τζελ) για τη θεραπεία του καρκίνoυ του προστάτη, δεν αυξάνουν τον κίνδυνο για καρδιοπάθεια και εγκεφαλικό. Επίσης, η αιτία που η λήψη των οιστρογόνων από το στόμα προκαλεί τις παρενέργειες, είναι ότι αυτές οι ορμόνες φθάνουν σε μεγάλες συγκεντρώσεις απευθείας στο ήπαρ από το στομάχι, ενώ αν τα οιστρογόνα απορροφώνται μέσω του δέρματος, τότε αποφεύγεται η επίπτωση στο ήπαρ.\nΔιαβάστηκε 1919 φορές Τελευταία τροποποίηση στις Παρασκευή, 24 Ιουνίου 2016 08:56


Το Αφηρημένο Blog: Επιστήμονες «απαντούν» στον Στέφανο Τσιτσιπά για τα εμβόλια\nΕπιστήμονες «απαντούν» στον Στέφανο Τσιτσιπά για τα εμβόλια\nΑντιδράσεις συνεχίζουν να προκαλούν οι δηλώσεις του Στέφανου Τσιτσιπά ότι δεν έχει εμβολιαστεί, και ότι θα το πράξει μόνο όταν ο εμβολιασμός γίνει υποχρεωτικός, αλλά και η νεότερη τοποθέτησή του, στην οποία υποστήριξε πως «το εμβόλιο δεν έχει δοκιμαστεί αρκετά, είναι καινούργιο» προσθέτοντας: «Για εμάς τους νέους πιστεύω ότι είναι καλό να περάσουμε τον ιό, γιατί θα χτίσουμε ανοσία». Πάνω στο θέμα τοποθετήθηκαν ειδικοί επιστήμονες, αναγνωρίζοντας μεν το ταλέντο και τις ικανότητές του στο τένις, αλλά αποδομώντας τις δηλώσεις του για τα εμβόλια. Πιο αναλυτικά:\nΠριν από τρεις μέρες, ο Έλληνας τενίστας, λίγο πριν από την έναρξη του Cincinnati Masters 2021, αποκάλυψε ότι δεν έχει κάνει τον εμβόλιο κατά του κορωνοϊού. «Δεν έχω κάνει το εμβόλιο, κανείς δεν το έχει θεωρήσει υποχρεωτικό έως τώρα. Είμαι σίγουρος ότι κάποια στιγμή θα εμβολιασθώ, αλλά μέχρι να γίνει υποχρεωτικό, δεν πρόκειται να το κάνω», είχε δηλώσει χαρακτηριστικά ο Στέφανος Τσιτσιπάς, ο οποίος πρόσφατα ανέβηκε στο νούμερο «3» στην παγκόσμια κατάταξη στο τένις.\nΉταν μια δήλωση που γενικά επικρίθηκε έντονα από χρήστες των μέσων κοινωνικής δικτύωσης.\nΔιαβάστε επίσης⇒ Σάλος από τις δηλώσεις Τσιτσιπά: «Δεν θα εμβολιαστώ μέχρι να γίνει υποχρεωτικό»\nΟ καθηγητής του LSE Ηλίας Μόσιαλος, σε ανάρτήσή του στο facebook, αναφέρει: «Η δήλωση που τόσο απογοήτευσε, γιατί έγινε από επώνυμο που μπορεί να επηρεάσει την κοινή γνώμη, ας μας προβληματίσει γενικότερα» και επισημαίνει ότι «μόνο το 39% των συμπατριωτών μας ηλικίας 18-24 ετών έχουν κάνει το εμβόλιο».\nΠροχθες, ο Τσιτσιπάς «επανήλθε» και με ανάρτηση στο Instagram απάντησε στα σχόλια που είχαν ξεσπάσει. «Με το να προσέχεις τον εαυτό σου, προσέχεις επίσης και αυτούς που είναι δίπλα σου», έγραψε.\nΘέση, στις δηλώσεις Τσιτσιπά πήρε και ο καθηγητής Πνευμονολογίας του ΕΚΠΑ, κ. Θεόδωρος Βασιλακόπουλος, λέγοντας: «Εχει ακόμα χρόνο να αναθεωρήσει απόψεις του. Οι απόψεις αυτές είναι υγειονομικά επικίνδυνες, δεν μπορούν να εκφράζονται δημόσια και είναι και πρόβλημα των θεσμών, το ότι, για παράδειγμα, πώς μπορούν να συμμετέχουν αθλητές σε διοργανώσεις τέτοιου επιπέδου χωρίς να είναι εμβολιασμένοι».\nΠαρά τον θόρυβο που έχει ξεσπάσει, ο Στέφανος Τσιτσιπάς χθες τοποθετήθηκε εκ νέου επί του θέματος μετά τον αγώνα του με τον Σεμπάστιαν Κόρντα στο Σινσινάτι. Ξεκαθαρίζοντας ότι δεν είναι κατά, αλλά δεν βλέπει λόγο για κάποιον στη δική του ηλικιακή κατηγορία να χρειαστεί να εμβολιαστεί.\nΣυγκεκριμένα, μεταξύ άλλων ο Στέφανος Τσιτσιπάς είπε: «Είμαι νεαρός, είμαι στην κατηγορία κάτω των 25 ετών. Για μένα το εμβόλιο δεν έχει δοκιμαστεί αρκετά, είναι καινούργιο. Έχει κάποιες παρενέργειες, ξέρω προσωπικά κάποιους ανθρώπους που τις είχαν. Δεν είμαι κατά, αυτό να το ξεκαθαρίσω, απλώς δεν βλέπω λόγο για κάποιον στη δική μου ηλικιακή κατηγορία να χρειαστεί να εμβολιαστεί... Δεν είναι κάτι για το οποίο ξέρουμε πάρα πολλά πράγματα και μέχρι στιγμής δεν μας έχει δοθεί ως υποχρεωτικό στο tour. Οπότε δεν υπάρχει λόγος... Για εμάς τους νέους πιστεύω ότι είναι καλό να περάσουμε τον ιό, γιατί θα χτίσουμε ανοσία. Δεν το βλέπω σαν κάτι κακό. Όπως είπα, δεν είναι υποχρεωτικό, ο καθένας έχει την ελευθερία να αποφασίσει για τον εαυτό του τι είναι σωστό και τι δεν είναι. Κάποια στιγμή θα πρέπει να το κάνουμε όλοι, δεν λέω το αντίθετο. Θα έρθει η στιγμή που δεν θα μας δοθούν πολλές επιλογές, αλλά μέχρι τότε θέλω να δω μια καλύτερη εκδοχή του εμβολίου που να μας παρέχει πιο πολλά συν, παρά πλην».\nΚληθείς να σχολιάσει τις νέες δηλώσεις του Τσιτσιπά για το εμβόλιο, ο κυβερνητικός εκπρόσωπος, Γιάννης Οικονόμου, τόνισε ότι ο Στέφανος «είναι σπουδαίος αθλητής και η προσφορά του στον αθλητισμό είναι αδιαμφισβήτητη». «Αυτό που αμφισβητείται είναι η ικανότητά του να αξιολογεί την αναγκαιότητα των εμβολιασμών ή αν έχει δοκιμαστεί το εμβόλιο. Δεν έχει ούτε τις γνώσεις, ούτε τις σπουδές, ούτε το ερευνητικό έργο»...\nΑπό πλευράς του, ο πρόεδρος του Πανελλήνιου Ιατρικού Συλλόγου Αθανάσιος Εξαδάκτυλος, μιλώντας στον ΣΚΑΪ, είπε: «Μας στεναχώρησαν οι δηλώσεις του κ. Τσιτσιπά καλύτερα να μην είχε αναφερθεί». Στη συνέχεια, καταρρίπτοντας τη γνώμη του αθλητή πως είναι καλύτερο να νοσήσουν οι νέοι, διευκρίνισε ότι «δεν είναι καλό, διότι ναι μεν οι περισσότεροι νέοι θα έχουν μια ελαφριά νόσηση, αλλά θα υπάρξουν άνθρωποι που θα νοσηλευτούν ή νοσήσουν βαριά ή μπορεί να έχουμε και απώλειες».\nΤέλος, ο πρύτανης του ΕΚΠΑ Θάνος Δημόπουλος ανέφερε: «Ο Στέφανος μετά και τις επιτυχίες του στον αθλητικό χώρο, μας έκανε υπερήφανους αλλά ταυτόχρονα απέκτησε την ιδιότητα του role model. Δηλαδή, ενός προτύπου για πολλά νεαρά άτομα, του οποίου οι απόψεις έχουν διαφορετική βαρύτητα». Πρέπει όμως, συνέχισε ο κ. Δημόπουλος, να είναι κανείς προσεκτικός όταν κάνει σχόλια για το εμβολιαστικό πρόγραμμα, λέγοντας χαρακτηριστικά ότι ο «Φάουτσι δεν θα έκανε σχόλια για το τένις».\nΠηγές: kathimerini.gr, facebook, Instagram


Πρόσκληση Εκδήλωσης Ενδιαφέροντος υποβολής οικονομικών για εργασίες αποκατάστασης πλακιδίων και επισκευής αρμών στην εγκατάσταση του Κολυμβητηρίου του ΟΑΚΑ σύμφωνα με την με αρ. 303/0356 εισήγηση του τμήματος Συντήρησης και Κατασκευών Δ.Ε. ( ημερομηνία υποβολης εως 20.07.2020) | OAKA\nHome / Προσκλήσεις / Διαγωνισμοί / Προσκλήσεις / Πρόσκληση Εκδήλωσης Ενδιαφέροντος υποβολής οικονομικών για εργασίες αποκατάστασης πλακιδίων και επισκευής αρμών στην εγκατάσταση του Κολυμβητηρίου του ΟΑΚΑ σύμφωνα με την με αρ. 303/0356 εισήγηση του τμήματος Συντήρησης και Κατασκευών Δ.Ε. ( ημερομηνία υποβολης εως 20.07.2020)\nΠρόσκληση Εκδήλωσης Ενδιαφέροντος υποβολής οικονομικών για εργασίες αποκατάστασης πλακιδίων και επισκευής αρμών στην εγκατάσταση του Κολυμβητηρίου του ΟΑΚΑ σύμφωνα με την με αρ. 303/0356 εισήγηση του τμήματος Συντήρησης και Κατασκευών Δ.Ε. ( ημερομηνία υποβολης εως 20.07.2020)\nΥΠΕΥΘΥΝΟΣ: Παπαγιαννίδου Κων/να Μαρούσι, 08 Ιουλίου2020\nΕΙΣΗΓΗΤΗΣ: Ν. Καστόρας Αριθμ.Πρωτ.: 303/0356.\nΤΗΛ : 210-6834569 20PROC006987950\nΘΕΜΑ : Πρόσκληση Εκδήλωσης Ενδιαφέροντος υποβολής οικονομικών για εργασίες αποκατάστασης πλακιδίων και επισκευής αρμών στην εγκατάσταση του Κολυμβητηρίου του ΟΑΚΑ σύμφωνα με την με αρ. 303/0356 εισήγηση του τμήματος Συντήρησης και Κατασκευών Δ.Ε. ( ημερομηνία υποβολης εως 20.07.2020)\nΤο Ολυμπιακό Κέντρο Αθηνών «Σπύρος Λούης» επιθυμεί την επιλογή αναδόχου για εργασίες αποκατάστασης πλακιδίων και επισκευής αρμών στην εγκατάσταση του Κολυμβητηρίου του ΟΑΚΑ. Συγκεκριμένα οι εργασίες θα έχουν ως εξής:\nΤεχνικές προδιαγραφές για την εισήγηση 0356\nΑποκατάσταση των πλακιδίων στο Κολυμβητήριο του ΟΑΚΑ\nΗ παρούσα Τεχνική Περιγραφή αναφέρεται στην αποκατάσταση των πλακιδίων εσωτερικά και εξωτερικά στις πισίνες του Κολυμβητηρίου ΟΑΚΑ.\nΑντικατάσταση των πλακιδίων που έχουν αποκολληθεί στον πυθμένα της πισίνας Ρ5, σε επιφάνεια το μέγεθος της οποίας θα προσδιοριστεί αφού αδειάσει η πισίνα από το νερό, πριν από την έναρξη των εργασιών.\nΑντικατάσταση πλακιδίων που βρίσκονται εξωτερικά από τις πισίνες σε συνολική επιφάνεια περίπου 10 τ.μ.\nΟι εργασίες αυτές θα περιλαμβάνουν τα παρακάτω στάδια:\nΠροσεκτική απομάκρυνση των αποκολλημένων πλακιδίων, καλός καθαρισμός του υποστρώματος από τα υπολείμματα κόλλας και από τα σαθρά υλικά.\nΈλεγχος και επισκευή της στεγνωτικής επίστρωσης στην προς αποκατάσταση επιφάνεια.\nΕπικόλληση των πλακιδίων με κατάλληλη κόλλα για πισίνες (τύπου Sika Ceram – 243 ή παρεμφερές υλικό) και τέλος θα γίνει αρμολόγηση των πλακιδίων με κατάλληλο αρμόστοκο (τύπου Sika Ceram Epoxy Grout ή άλλου παρεμφερούς υλικού).\nΣτην προσφορά απαραιτήτως θα πρέπει να αναγράφονται τα συγκεκριμένα υλικά που θα χρησιμοποιηθούν από τον Ανάδοχο.\nΗ τιμή της προσφοράς για την αποκατάσταση των πλακιδίων θα είναι ανά τετραγωνικό μέτρο και θα περιλαμβάνει όλα τα αναλώσιμα υλικά και μικροϋλικά, καθώς επίσης όλες τις εργασίες που απαιτούνται για την πλήρη και έντεχνη εκτέλεση του έργου.\nΗ επιμέτρηση θα γίνει ανά τετραγωνικό μέτρο περαιωμένης επιφάνειας, η οποία εκτελέστηκε κατά τρόπο αποδεκτό από την Υπηρεσία και η πληρωμή θα γίνει σύμφωνα με την προσφερόμενη τιμή μονάδας επί το αποτέλεσμα της επιμέτρησης.\nΟι ενδιαφερόμενοι μπορούν να αποστείλουν τις τεχνικο-οικονομικές τους προσφορές σε κλειστό φάκελο στο Τμήμα Προμηθειών έως την 20/07/2020 ωρα 14:30. Το άνοιγμα των προσφορών θα γίνει στο Τμήμα Προμηθειών την 21/07/2020 ημέρα Τρίτη και ώρα 10:00. Στις οικονομικές προσφορές πρέπει να αναγράφεται ο αριθμός εισήγησης 303/0356.


Μείωση 7, 5 δισ. ευρώ κατέγραψε ο τζίρος των εμπορικών επιχειρήσεων στη διετία 2009 - 2010.\nΣύμφωνα με στοιχεία που ανακοίνωσε η Εθνική Συνομοσπονδία Ελληνικού Εμπορίου η κατάσταση στην αγορά το 2010 ήταν ιδιαίτερα προβληματική και η πτωτική τάση του τζίρου αποτέλεσε συνέχεια του 2009\n* «πολυκαταστήματα», -9,8%,\n*«έπιπλα, ηλεκτρικά είδη, οικιακός εξοπλισμός», -8,7%,\n* «ένδυση - υπόδηση», -8,4% και,\n* «πωλήσεις εκτός καταστημάτων», -6,8%.\n* τρόφιμα -11%,\n* ποτά, καπνός -14%,\n* έπιπλα, ηλεκτρικά είδη -15%,\n* φαρμακευτικά, καλλυντικά -27%\n* καύσιμα -28% και τέλος\n* ένδυση, υπόδηση -52%.\nΌπως τονίζει η ΕΣΕΕ, αποτέλεσμα της μείωσης της κατανάλωσης ήταν ο μεγάλος αριθμός λουκέτων των επιχειρήσεων του εμπορίου.\nΚαι είναι φυσικό επακόλουθο κάτι τέτοιο …το αίσθημα ανασφάλειας και η δραματική μείωση μισθών και επιδομάτων επηρεάζει την αγορά.\nΤα καταστήματα και οι επιχειρήσεις προσβλέπουν στους Έλληνες καταναλωτές. Δεν ψάχνουν πελάτες στο Λονδίνο ή στην Νέα Υόρκη. Άρα μείωση εισοδημάτων σημαίνει και μείωση της κατανάλωσης.\nΕντύπωση προκαλεί η θεαματική μείωση στην κατανάλωση καυσίμων... Όταν σε μία χώρα αυξάνει η τιμή των καυσίμων με γεωμετρική πρόοδο τότε πολύ απλά μειώνεται και η κατανάλωση ...το ίδιο βλέπουμε και στα ποτά και στα τσιγάρα...Η υπερβολική φορολόγηση αυτών των ειδών δεν έφερε τα ποθητά αποτελέσματα. Γιατί πολύ απλά ο σχεδιασμός στον χάρτη διαφέρει από την πραγματικότητα.\nΑλλά και στην πόλη της Δράμας οι επιχειρηματίες βιώνουν έναν πραγματικό εφιάλτη. Πολλοί είναι αυτοί που σκέφτονται να κλείσουν την επιχείρησή τους γιατί δεν τα βγάζουν πέρα. Αδυνατούν να καλύψουν τις υποχρεώσεις τους ενώ το κράτος εξαγγέλλει αυξήσεις σε ΔΕΗ και ασφαλιστικές εισφορές.\nΧρονιά ορόσημο για την κρίση που βιώνουμε το 2011.Θύματα αυτής της κρίσης χιλιάδες άνεργοι αλλά και χιλιάδες επιχειρηματίες που θα βάλουν λουκέτο στην επιχείρησή τους...\nΣε αυτό το σκηνικό οι ευχές για καλύτερο 2011 φαντάζουν ως ουτοπία.\nΠαρ' όλα αυτά εμείς ευχόμαστε καλή χρονιά σε όλους με υγεία και δύναμη... αλλοίμονο αν χάσουμε την ελπίδα και δεν οραματιζόμαστε ένα καλύτερο αύριο.\nΟ Κώστας Μιχαηλίδης\nΠραγματοποιήθηκε την Κυριακή 2 Ιανουαρίου 2011 στην Κομοτηνή η πρώτη συνεδρίαση του Περιφερειακού Συμβουλίου Ανατολικής Μακεδονίας - Θράκης για την εκλογή μελών του Προεδρείου του Συμβουλίου και των τακτικών και αναπληρωματικών μελών της οικονομικής επιτροπής του συμβουλίου.\nΤο Σώμα εξέλεξε με αυξημένη πλειοψηφία πρόεδρο τον Κώστα Μιχαηλίδη. Ευχόμαστε στον αγαπητό Κώστα καλή επιτυχία ...έχει τεράστια εμπειρία, γνώσεις και υψηλό πολιτικό επίπεδο για να ανταπεξέλθει στα καθήκοντα που ανέλαβε. Ο νέος θεσμός θα κριθεί στην πράξη ...ας μην χαθεί και αυτή η ευκαιρία που ξεκινά με υψηλές προσδοκίες.\nΠΑΝΟς - Σάββατο 8 Ιανουαρίου 2011 στις 10:08\nσυγχαρητήρια στον κώστα μιχαηλίδη


Ο Άρης στο Σκορπιό μέχρι τις 14 Σεπτεμβρίου 2014.\nΟ Άρης στο Σκορπιό μέχρι τις 14 Σεπτεμβρίου: Διεκδικώ αυτό που μου ανήκει. Προβλέψεις για τα ζώδια.\nΗ πολύμηνη πορεία του Άρη στον Ζυγό ολοκληρώνεται στις 26 Ιουλίου με την είσοδό του στο θετικό γι’ αυτόν ζώδιο του Σκορπιού. Η διέλευσή του στο ζώδιο που κυβερνάει παραδοσιακά, ξεκινάει στις 5:25 το πρωί και ολοκληρώνεται τα ξημερώματα της 14ης Σεπτεμβρίου 2014. Ο Άρης, πανίσχυρος στο συγκεκριμένο ζώδιο, θα διοχετεύσει όλη την ενέργειά του (θετικά ή αρνητικά) στα θέματα που υπάγονται στη δικαιοδοσία του. Ένα από αυτά είναι τα οικονομικά, τα οποία πρόκειται να μας απασχολήσουν έντονα αυτό το διάστημα, καθώς θα υπάρξουν ριζικές αλλαγές σε μισθούς και συντάξεις, ασφαλιστικές εισφορές και φόρους και νέες ρυθμίσεις στις τιμές καταναλωτικών προϊόντων. Ο Άρης σχετίζεται και με την σεξουαλικότητα, η οποία πρόκειται να κυριαρχήσει ιδιαίτερα στις σχέσεις που θα δημιουργηθούν αυτή την περίοδο. Σημαντικά επιτεύγματα θα υπάρξουν και στον τομέα της ιατρικής, όπου μπορεί να βρεθούν νέες θεραπείες σε ανίατες ασθένειες.\nΤέλος, η συγκεκριμένη θέση του Άρη σχετίζεται με ανακαλύψεις αρχαίων, καθώς και με σεισμούς.\nΤα ζώδια που ευνοούνται περισσότερο από τον Άρη στον Σκορπιό είναι οι Καρκίνοι, Παρθένοι, Αιγόκεροι και Ιχθείς, ενώ οι Ταύροι, οι Λέοντες, οι Σκορπιοί και οι Υδροχόοι μπορεί να ζοριστούν λίγο περισσότερο, για να δουν τα θετικά αποτελέσματα των προσπαθειών τους.\nΆρης στο Σκορπιό και προβλέψεις για τα 12 ζώδια\nΑγαπητέ Κριέ, στις 26 Ιουλίου ο κυβερνήτης σου Άρης, ολοκληρώνει την μακρά πορεία του στο Ζυγό και περνάει στο ζώδιο του Σκορπιού και τον όγδοο οίκο του ηλιακού σου ωροσκοπίου. Η νέα του θέση, θα σου δώσει την ευκαιρία να «εμβαθύνεις» σε θέματα που σε απασχολούν και να γίνεις πιο υπεύθυνος προς τις οικονομικές υποχρεώσεις σου. Αν έχεις κοινούς λογαριασμούς με συνεταίρους ή και με το σύντροφό σου, θα πρέπει να σχεδιάσετε μαζί μια στρατηγική, που θα σας φέρει περισσότερα κέρδη και θα αποτρέψει πιθανές απώλειες. Μέχρι τις 13 Σεπτεμβρίου, που θα παραμείνει ο Άρης σ’ αυτόν τον τομέα, μπορείς επίσης να ωφεληθείς από την εκμετάλλευση των περιουσιακών σου στοιχείων ή και να αποκτήσεις ένα νέο ακίνητο. Ο κυβερνήτης σου επηρεάζει επίσης και την ερωτική σου ζωή, που αυτό το διάστημα θα γίνει πιο φλογερή, ενώ δεν αποκλείεται και η αναζωπύρωση μιας παλιάς σχέσης. Για τις ημερήσιες προβλέψεις, διαβάστε ΚΡΙΟΣ ΣΗΜΕΡΑ.\nΑγαπητέ Ταύρε, στις 26 Ιουλίου ο Άρης περνάει στον Σκορπιό και τον έβδομο οίκο του ηλιακού σου ωροσκοπίου, στον οποίο θα παραμείνει μέχρι και τις 13 Σεπτεμβρίου. Το διάστημα αυτό, θα ασχοληθείς περισσότερο με τις σχέσεις σου, καθώς διάφορες καταστάσεις θα σου αποκαλύψουν τις πραγματικές προθέσεις κάποιων ατόμων, γεγονός που θα σε βοηθήσει να εξυγιάνεις το κοινωνικό σου περιβάλλον. Η αισθηματική σου ζωή ωστόσο είναι αυτή που θα πρωτοστατήσει αυτό το διάστημα, καθώς ακόμα και μέσα από μικρές εντάσεις και διαφωνίες, θα διαπιστώσεις την αξία του συντρόφου σου και την αμέριστη συμπαράστασή του σε κάθε μικρή ή μεγαλύτερη δυσκολία σου. Οι θετικές όψεις που θα σχηματίσει ο Άρης κατά την διάρκεια του πορείας του, θα σε οδηγήσουν στην απόφαση να επισημοποιήσεις μια σοβαρή σχέση και να δημιουργήσεις την δική σου οικογένεια. Αν πάλι είσαι ελεύθερος, μια σημαντική γνωριμία είναι μέσα στο πρόγραμμα. Για τις ημερήσιες προβλέψεις, διαβάστε ΤΑΥΡΟΣ ΣΗΜΕΡΑ.\nΑγαπητέ Δίδυμε, στις 26 Ιουλίου ο Άρης περνάει στο ζώδιο του Σκορπιού και τον έκτο οίκο του ηλιακού σου ωροσκοπίου, όπου θα παραμείνει μέχρι και τις 13 Σεπτεμβρίου. Το διάστημα αυτό, προτεραιότητά σου θα είναι η εργασία σου, καθώς θα υπάρξουν ευκαιρίες για μια επαγγελματική αναρρίχηση, αλλά και για μια σημαντική βελτίωση των αποδοχών σου. Η σοβαρότητα με την οποία θα ανταποκριθείς στις υποχρεώσεις σου ή ακόμα και σε νέα καθήκοντα που θα σου ανατεθούν, πολύ γρήγορα θα ανταμειφτεί με τον καλύτερο τρόπο. Αν ανήκεις στους άνεργους του ζωδίου ή αναζητάς μια δουλειά που σου ταιριάζει καλύτερα, θα πρέπει να δραστηριοποιηθείς περισσότερο αυτό το διάστημα, που σου επιφυλάσσει σημαντικές ευκαιρίες. Ηθική ικανοποίηση θα έχεις επίσης μέσα από ομαδικές εργασίες και συλλογικές δραστηριότητες. Το διάστημα αυτό, καλό θα είναι επίσης να προσέχεις περισσότερο την υγεία σου και να αφιερώνεις τον απαραίτητο χρόνο για την ξεκούρασή σου. Για τις ημερήσιες προβλέψεις, διαβάστε ΔΙΔΥΜΟΙ ΣΗΜΕΡΑ.\nΑγαπητέ Καρκίνε, στις 26 Ιουλίου ο Άρης ξεκινά την πορεία του στο συμβατό ζώδιο του Σκορπιού και τον πέμπτο οίκο του ηλιακού σου ωροσκοπίου. Πρόκειται για μια εξαιρετικά θετική διέλευση για σένα, η οποία θα σου δώσει την ευκαιρία να απολαύσεις τον έρωτα και τις διασκεδάσεις, και παράλληλα να μεγαλουργήσεις στον τομέα της καριέρας σου. Ο Άρης θα παραμείνει σ’ αυτή την θέση μέχρι τις 13 Σεπτεμβρίου και αυτό το διάστημα θα πρέπει να εκμεταλλευτείς κάθε ευκαιρία που μπορεί να σου ανοίξει το δρόμο για να πραγματοποιήσεις τα όνειρά σου. Αν μάλιστα σκέφτεσαι να επεκτείνεις τις δραστηριότητές σου στο εξωτερικό ή να εγκατασταθείς μόνιμα σε μια άλλη χώρα που σου προσφέρει σημαντικές προοπτικές, ίσως είναι η καλύτερη στιγμή για να το κάνεις. Στον αισθηματικό τομέα, η επισημοποίηση μιας σοβαρής σχέσης ή μια νέα γνωριμία (αν είσαι ελεύθερος) θα επηρεάσει θετικά τη ζωή σου. Εύνοια και στα οικονομικά σου. Για τις ημερήσιες προβλέψεις, διαβάστε ΚΑΡΚΙΝΟΣ ΣΗΜΕΡΑ.\nΦίλε Λέοντα, η είσοδος του Άρη στον τέταρτο οίκο του ηλιακού σου ωροσκοπίου από τις 26 Ιουλίου, ίσως αποδειχθεί κάπως κουραστική για σένα, καθώς θα εντείνει τα προβλήματα που υπάρχουν στο οικογενειακό σου περιβάλλον. Μετά τον Κρόνο, που φαίνεται ότι σου έχει δημιουργήσει απίστευτες υποχρεώσεις, ο Άρης θα σε αναγκάσει να κινηθείς πιο αποφασιστικά και να βρεις λύσεις σε θέματα, που τείνουν να παγιωθούν. Το γεγονός ωστόσο, ότι ο Άρης θα σχηματίσει ως επί το πλείστον θετικές όψεις από αυτή την θέση, αποτελεί έναν βοηθητικό παράγοντα, καθώς μέχρι και τις 13 Σεπτεμβρίου η διεισδυτική σκέψη σου, η διαίσθησή σου και η ωριμότητά σου, θα σε απαλλάξουν μια για πάντα από έννοιες και σκοτούρες. Σε κάθε περίπτωση απόφυγε τις εντάσεις, που θα χαλάσουν την διάθεσή σου. Τέλος, αν σκέφτεσαι να εγκατασταθείς στο εξωτερικό ή να προχωρήσεις στην πώληση κάποιου περιουσιακού σου στοιχείου, το διάστημα αυτό είναι ιδανικό. Για τις ημερήσιες προβλέψεις, διαβάστε ΛΕΩΝ ΣΗΜΕΡΑ.\nΦίλε Παρθένε, η διέλευση του Άρη στο φιλικό ζώδιο του Σκορπιού και τον τρίτο οίκο του ηλιακού σου ωροσκοπίου, πραγματοποιείται από τις 26 Ιουλίου μέχρι και τις 13 Σεπτεμβρίου και σου ανοίγει το δρόμο για νέες επιτυχίες. Το διάστημα αυτό θα έχεις την ευκαιρία να κάνεις επαφές, γνωριμίες κα συζητήσεις, που θα σου προσφέρουν αξιόλογες ευκαιρίες. Μια συμφωνία ή μια νέα επαγγελματική συνεργασία θα ανταποκρίνεται πλήρως στις προσδοκίες σου και θα σου δώσει μεγάλη χαρά. Παρόλο που το πρόγραμμά σου θα είναι πιο φορτωμένο ή θα περιλαμβάνει περισσότερες μετακινήσεις, ο χρόνος σου θα είναι γεμάτος ευχάριστες στιγμές. Ο Άρης μπορεί επίσης να σου φέρει μια ερωτική γνωριμία, που θα σε ικανοποιήσει απόλυτα. Αν πάλι είσαι ήδη δεσμευμένος, η επικοινωνία αλλά και το πάθος θα συμβαδίζουν αρμονικά αυτή την περίοδο. Για τις ημερήσιες προβλέψεις, διαβάστε ΠΑΡΘΕΝΟΣ ΣΗΜΕΡΑ.\nΦίλε Ζυγέ, η μακρόχρονη παραμονή του Άρη στο ζώδιό σου, που ίσως ήταν αρκετά κουραστική για σένα, ολοκληρώνεται στις 26 Ιουλίου. Με την είσοδό του στον Σκορπιό, ενεργοποιεί τον τομέα των οικονομικών σου, που θα αποτελέσει την προτεραιότητά σου μέχρι και τις 13 Σεπτεμβρίου. Πρόκειται για ένα διάστημα, κατά το οποίο θα έχεις την ευκαιρία να αυξήσεις τις αποδοχές σου ή ακόμα και να αποκτήσεις νέες πηγές εσόδων, που θα σου επιτρέψουν να ζεις πιο άνετα. Οι θετικές όψεις μάλιστα που θα σχηματίσει ο Άρης από αυτή τη θέση, μειώνουν τον κίνδυνο απωλειών και σου δημιουργούν μία νέα αίσθηση ασφάλειας. Το γεγονός ότι ο Άρης κυβερνά και τον τομέα των σχέσεών σου, σημαίνει ότι θα υπάρξουν θετικές εξελίξεις και στην αισθηματική σου ζωή, που έχει υποστεί αρκετά σκαμπανεβάσματα το τελευταίο διάστημα. Έτσι, τώρα μπορείς να αποκτήσεις μια νέα οικειότητα με το σύντροφό σου ή να δημιουργήσεις μια καινούργια, υγιή σχέση στην περίπτωση που είσαι ελεύθερος. Για τις ημερήσιες προβλέψεις, διαβάστε ΖΥΓΟΣ ΣΗΜΕΡΑ.\nΦίλε Σκορπιέ, στις 26 Ιουλίου ο παραδοσιακός σου κυβερνήτης Άρης περνάει στο δικό σου ζώδιο, στο οποίο θα παραμείνει μέχρι και τις 13 Σεπτεμβρίου. Το διάστημα, αυτό μπορεί να αποδειχθεί κάπως κουραστικό για σένα, αφού οι δραστηριότητες και οι υποχρεώσεις σου θα είναι αρκετά αυξημένες, ωστόσο η διέλευση αυτή σου δίνει την ευκαιρία να δημιουργήσεις σταθερές βάσεις για την επαγγελματική σου πορεία. Οι αλλαγές και οι απρόσμενες εξελίξεις που σου προκάλεσε το τετράγωνο Ουρανού-Πλούτωνα, μπορεί τελικά να έγιναν για το καλό σου, αφού τώρα σου δίνεται η δυνατότητα να ασχοληθείς με το αντικείμενο που σου ταιριάζει. Επιπλέον, οι θετικές όψεις που θα σχηματίσει ο Άρης κατά την πορεία του, ευνοούν και την αισθηματική σου ζωή, καθώς σου δίνουν την ευκαιρία να σταθεροποιήσεις μια σοβαρή σχέση ή να κάνεις μια νέα γνωριμία, που σύντομα θα αποκτήσει σοβαρές προοπτικές. Για τις ημερήσιες προβλέψεις, διαβάστε ΣΚΟΡΠΙΟΣ ΣΗΜΕΡΑ.\nΑγαπητέ Τοξότη, στις 26 Ιουλίου ο Άρης περνάει στον παρασκηνιακό δωδέκατο οίκο του ηλιακού σου ωροσκοπίου, μια διέλευση που μπορεί να «ανακόψει» προσωρινά την πορεία σου, θα δημιουργήσει όμως μελλοντικές προοπτικές. Μέχρι και τις 13 Σεπτεμβρίου θα έχεις την ευκαιρία να κάνεις μια βαθιά ενδοσκόπηση, να εντοπίσεις τα όνειρα και τις επιθυμίες σου και να προετοιμάσεις το έδαφος για την μελλοντική σου επιτυχία. Ωστόσο, καλό θα είναι να δραστηριοποιηθείς μετά τις 14/9, που ο Άρης θα περάσει στο δικό σου ζώδιο. Στον αισθηματικό τομέα, αυτό το διάστημα ίσως νιώσεις την ανάγκη να μείνεις περισσότερο μόνος με το σύντροφό σου ώστε να έχετε την ευκαιρία να αναλύσει ο ένας στον άλλον τα συναισθήματά του ή και να αναζωπυρώσετε το πάθος σας. Αν είσαι αδέσμευτος, το διάστημα αυτό ευνοούνται περισσότερο οι μυστικοί ή παράνομοι έρωτες, παρά η δημιουργία μιας σταθερής σχέσης. Ωστόσο, δεν αποκλείεται να αναζωπυρωθεί ένας έρωτας από το παρελθόν. Για τις ημερήσιες προβλέψεις, διαβάστε ΤΟΞΟΤΗΣ ΣΗΜΕΡΑ.\nΦίλε Αιγόκερε, στις 26 Ιουλίου ο Άρης περνάει στο φιλικό ζώδιο του Σκορπιού και τον ενδέκατο οίκο του ηλιακού σου ωροσκοπίου, όπου θα παραμείνει μέχρι και τις 13 Σεπτεμβρίου. Το διάστημα αυτό θα αποδειχθεί πολύ θετικό, τόσο για τις προσωπικές φιλοδοξίες σου όσο και για την αισθηματική σου ζωή και το οικογενειακό σου περιβάλλον. Παρά το γεγονός ότι η διέλευση αυτή σου δίνει την ευκαιρία να κινητοποιηθείς και να κατακτήσεις επαγγελματικούς στόχους, φαίνεται ότι και η αισθηματική σου ζωή δεν θα μπει στο περιθώριο, αφού πια έχεις βρει τη χρυσή τομή στην κατανομή του λιγοστού ελεύθερου χρόνου σου. Με τις θετικές όψεις μάλιστα που θα σχηματίσει ο Άρης, ο χρόνος που θα αφιερώνεις στο σύντροφό σου θα είναι πιο ποιοτικός, ενώ η επικοινωνία σας θα γίνει πιο ουσιαστική. Αν είσαι ελεύθερος, μια νέα γνωριμία είναι πολύ πιθανό να συμβεί κατά τη διάρκεια μιας μετακίνησης ή μέσα από το φιλικό σου περιβάλλον. Για τις ημερήσιες προβλέψεις, διαβάστε ΑΙΓΟΚΕΡΩΣ ΣΗΜΕΡΑ.\nΦίλε Υδροχόε, στις 26 Ιουλίου, ο Άρης περνάει στον τομέα της καριέρας σου, όπου θα παραμείνει μέχρι και τις 13 Σεπτεμβρίου. Πρόκειται για ένα διάστημα αρκετά κουραστικό για σένα, καθώς οι συνθήκες θα σε αναγκάσουν να ξεχάσεις διακοπές και καλοκαίρι και να αφοσιωθείς εξ ολοκλήρου στη δουλειά σου. Ήδη με την παρουσία του Κρόνου στον συγκεκριμένο τομέα, έχεις καταλάβει ότι τίποτα δεν σου χαρίζεται αν δεν αγωνιστείς γι’ αυτό και απλά ο Άρης έρχεται τώρα να σε ταρακουνήσει περισσότερο. Το θετικό είναι ότι οι προσπάθειές σου δεν θα πάνε χαμένες, αφού οι ευνοϊκές γωνίες που σχηματίζει ο Άρης κατά την πορεία του, πρόκειται να σε ανταμείψουν γενναιόδωρα, όχι μόνο ηθικά αλλά και υλικά. Τέλος, αν ανήκεις στους άνεργους Υδροχόους ή σ’ αυτούς που αναζητούν μια καλύτερη εργασία, αυτό το διάστημα θα βρεις μια αξιόλογη δουλειά, που μπορεί να έχει αυξημένες απαιτήσεις, υπόσχεται όμως και λαμπρές προοπτικές. Για τις ημερήσιες προβλέψεις, διαβάστε ΥΔΡΟΧΟΟΣ ΣΗΜΕΡΑ.\nΦίλε Ιχθύ, στις 26 Ιουλίου ο Άρης περνάει στο συμβατό ζώδιο του Σκορπιού και τον ένατο οίκο του ηλιακού σου ωροσκοπίου και σου δίνει την ευκαιρία να προγραμματίσεις ταξίδια, να χαρείς τον έρωτά σου, αλλά και να αυξήσεις τα εισοδήματά σου μέσα από ευχάριστες δραστηριότητες. Το εξωτερικό μπορεί επίσης να σου προσφέρει αξιόλογες προοπτικές, τις οποίες θα πρέπει να σκεφτείς σοβαρά. Ένας νέος κύκλος σπουδών καθώς και η επισημοποίηση μιας σοβαρής σχέσης, ευνοούνται επίσης αυτό το διάστημα. Οι θετικές όψεις που θα σχηματίσει ο Άρης μέχρι και τις 13 Σεπτεμβρίου που θα βρίσκεται σ’ αυτή τη θέση, ευνοούν ιδιαίτερα και την αισθηματική σου ζωή όπου δεν αποκλείεται να προκύψει και μια ευπρόσδεκτη εγκυμοσύνη. Τέλος, αν είσαι ελεύθερος, φρόντισε να βγεις περισσότερο αυτή την περίοδο, καθώς αναμένεται μια σημαντική γνωριμία. Για τις ημερήσιες προβλέψεις, διαβάστε ΙΧΘΕΙΣ ΣΗΜΕΡΑ.


ΚΙ ΕΜΕΙΣ ΠΑΡΑΚΟΛΟΥΘΟΥΜΕ ΤΟ ΜΟΥΝΤΙΑΛ | Balkon 3\nΈκατσα να γράψω αυτό το άρθρο ενόσω έπαιζε το ματς Αργεντινή – Βοσνία Ερζεγοβίνη στην τηλεόραση απέναντί μου. Ηώραήτανμεταμεσονύχτια. Καμία ώρα δεν είναι απαγορευτική εάν είναι να παρακολουθήσεις το Παγκόσμιο Κύπελλο Ποδοσφαίρου. Μερικές ώρες ξαγρύπνιας αποτελούν μικρή θυσία προς χάριν της ευχαρίστησης του να μοιράζεσαι τον ενθουσιασμό και τη μαγεία του ποδοσφαίρου με δισεκατομμύρια ανθρώπους όλων των ηπείρων. Μερικοί επιλέγουν να πιούν μια μπύρα με τους φίλους, μερικοί μένουν σπίτι με την οικογένεια και μερικοί βλέπουν το ματς στη δουλειά με τους συναδέλφους.\nΌλοι παρακολουθούν το Μουντιάλ, ακόμα κι αυτοί που δε συμπαθούν ιδιαίτερα το ποδόσφαιρο. Αν το σκεφτούμε, από όλες τις διοργανώσεις που περιλαμβάνουν τη λέξη «Παγκόσμιο» στον τίτλο τους, η διοργάνωση αυτή οπωσδήποτε αξίζει τον τίτλο αυτό περισσότερο από όλες.\nΟ κόσμος του Balkon 3 γυρίζει γύρω από τέσσερις χώρες και μόνο μία από αυτές, η Ελλάδα, προκρίθηκε στο 20ο Μουντιάλ που διεξάγεται στη Βραζιλία, στη μόνη χώρα που σήκωσε το τρόπαιο JulesRimet πέντε φορές έως τώρα.\nΈλληνες οπαδούς στο Ρίο\nΕίναι η τρίτη φορά που η Ελλάδα συμμετέχει σε Μουντιάλ, η πρώτη φορά ήταν το 1994 και η δεύτερη το 2010. Η Εθνική Ελλάδος δεν υπήρξε πολύ επιτυχημένη σε αυτές τις διοργανώσεις, καθώς έπαιξε σε 6 αγώνες και κέρδισε μόνο έναν: 2-1 με τη Νιγηρία το 2010. Όμως, δεν πρέπει να ξεχνούμε την ιστορική νίκη των Ελλήνων ποδοσφαιριστών που ανέβηκαν στο θρόνο της Ευρώπης πριν από δέκα χρόνια.\nΗ ποδοσφαιρική ιστορία της Τουρκίας είναι λίγο πιο ενδιαφέρουσα και γεμάτη με συναρπαστικές λεπτομέρειες. Η Τουρκία προκρίθηκε για το Μουντιάλ το 1950, αλλά εξαιτίας οικονομικών προβλημάτων αναγκάστηκε να ακυρώσει τη συμμετοχή της. Στους επόμενους αγώνες, το 1954, αφού έπαιξε τρεις προκριματικούς εναντίον της Ισπανίας και δεν στάθηκε δυνατό να αποφασιστεί ποια χώρα θα περνούσε τελικά στο Μουντιάλ, η Τουρκία προκρίθηκε μετά από τη ρίψη νομίσματος. Η Τουρκία είχε τη μεγαλύτερη επιτυχία της στη διοργάνωση το 2002, που διεξάχθηκε στην Ιαπωνία και την Κορέα, όταν οι παίκτες έφεραν στην πατρίδα τους το χάλκινο. Στον αγώνα για το χάλκινο ο Hakan Sukur σκόραρε το ταχύτερο γκολ στην ιστορία του Παγκόσμιου Κυπέλλου, όταν πέτυχε τα νοτιοκορεάτικα δίχτυα μετά από μόλις 10,89 δευτερόλεπτα παιχνιδιού.\nΟι ομάδες της Αλβανίας και της Δημοκρατίας της Μακεδονίας δεν έχουν καταφέρει να προκριθούν ακόμα στο Μουντιάλ. Όμως, αρκετοί παίκτες της Ομοσπονδιακής Δημοκρατίας της Μακεδονίας έπαιζαν στην παλιά εθνική Γιουγκοσλαβίας και είχαν την ευκαιρία να νιώσουν τι σημαίνει να λαμβάνεις μέρος στο πιο σημαντικό αθλητικό γεγονός του πλανήτη.\nΟ Ολυμπιακός κανόνας που λέει ότι το πιο σημαντικό πράγμα δεν είναι να κερδίζεις αλλά να συμμετέχεις είναι γράμμα κενό σε αυτή την περίπτωση. Δενείναιανάγκηνασυμμετέχειςγιαναψυχαγωγηθείς. Η πιο τρανταχτή απόδειξη για αυτό είναι τα γεμάτα εστιατόρια, τα καφέ και τα μπαράκια στα Σκόπια όπου οι άνθρωποι μαζεύονται σε παρέες για να ζητωκραυγάσουν την αγαπημένη τους ομάδα.\nΠαρακολουθήστε το Μουντιάλ και ευχόμαστε η ομάδα σας να κερδίσει!\nBalkon3 άθλημα Αλβανία Βραζιλία Δημοκρατία της Μακεδονίας Ελλάδα Μουντιάλ 2014 ποδόσφαιρο Τουρκία ψυχαγωγία


Πως θα μπείτε στις 120 δόσεις σε ταμεία και εφορία – Cosmos News\nΟι 120 δόσεις για την εφορία και τα ταμεία είναι πλέον πραγματικότητα. Σε λίγες μέρες ενεργοποιούνται οι δυο ηλεκτρονικές πλατφόρμες μέσω των οποίων θα υποβάλλουν τις αιτήσεις τους οι οφειλέτες. Οι ηλεκτρονικές εφαρμογές αναμένεται να ανοίξουν έως και την Παρασκευή 17 Μαΐου. Η εφαρμογή για τη ρύθμιση προς τα Ταμεία θα παραμείνει ανοιχτή μέχρι και τις 30 Σεπτεμβρίου. Η σχετική εφαρμογή για τα χρέη προς την Εφορία θα μείνει ανοιχτή μέχρι τις 28 Ιουνίου 2019, αλλά χωρίς να αποκλείεται και μικρή παράταση.Βήμα – βήμα η διαδικασία ένταξης στη ρύθμιση για τις 120 δόσεις\nΗ ένταξη στη ρύθμιση των χρεών προς την εφορία θα γίνεται μέσω της ιστοσελίδας της Ανεξάρτητης Αρχής Δημοσίων Εσόδων. Ο ενδιαφερόμενος θα εισέρχεται στον κόμβο με τους κωδικούς του taxis, θα επιλέγει ρυθμίσεις οφειλών και εκεί θα βρίσκει και τη νέα ρύθμιση των 120 δόσεων. Στην οθόνη που θα ανοίγει θα ενημερώνεται για το ύψος της οφειλής του και τις προσαυξήσεις με τις οποίες βαρύνεται η οφειλή.


Στους 97 οι νεκροί από την πυρκαγιά στην Αν. Αττική | larissanet.gr - H Νέα Εφημερίδα της Λάρισας\nΕλλάδα » Στους 97 οι νεκροί από την πυρκαγιά στην Αν. Αττική\nΗμερομηνία: 27 Αυγούστου 2018, 11:48 Κατηγορία: Ελλάδα\nΟ ηλικιωμένος νοσηλευόταν στο «Θριάσιο» νοσοκομείο, αλλά υπέκυψε, τελικά, στα εγκαύματα που είχε υποστεί. Σημειώνεται, ότι, σύμφωνα πάντα με την Πυροσβεστική, ταυτοποιήθηκαν και δύο σοροί και έτσι δεν υπάρχει πλέον ούτε ένας αγνοούμενος. Ο αριθμός των ταυτοποιημένων νεκρών ανέρχεται πλέον στους 83, ενώ από τους νοσηλευόμενους σε νοσοκομεία της Αττικής έχουν καταλήξει έως τώρα 14 άτομα.


Άστατος θα είναι και σήμερα ο καιρός, αφού η αρχική ηλιοφάνεια θα δώσει τη θέση της σε αραιές νεφώσεις που βαθμιαία θα προκαλέσουν βροχές και πιθανόν καταιγίδες σε αρκετές περιοχές της χώρας. Επίσης, για άλλη μια ημέρα το φαινόμενο της αφρικανικής σκόνης που έχει καλύψει μεγάλο μέρος της Ελλάδας, θα είναι ιδιαίτερα έντονο.\nΟι περιοχές που θα επηρεαστούν περισσότερο, περιλαμβάνουν την Ήπειρο, τη Δυτική Στερεά Ελλάδα, την Πελοπόννησο και την Κρήτη, σύμφωνα με την μετεωρολογική υπηρεσία meteo του Εθνικού Αστεροσκοπείου Αθηνών (ΕΑΑ). Ο καιρός σήμερα σε ορισμένες περιοχές θα επιφυλάσσει θερμοκρασίες μέχρι και 26 βαθμούς Κελσίου.\nΗ πρόγνωση του καιρού για αύριο Μεγάλο Σάββατο (27.04.2019)\nΣτο Ιόνιο και τα ηπειρωτικά αραιές νεφώσεις που μετά το μεσημέρι θα πυκνώσουν και στα ηπειρωτικά θα εκδηλωθούν τοπικοί όμβροι και κυρίως στα κεντρικά και βόρεια σποραδικές καταιγίδες. Στις υπόλοιπες περιοχές γενικά αίθριος καιρός. Τοπικές ομίχλες τις πρωινές ώρες στα ηπειρωτικά, κυρίως κεντρικά και βόρεια. Ευνοείται η μεταφορά αφρικανικής σκόνης, με αυξημένες συγκεντρώσεις στα νότια. Οι άνεμοι θα πνέουν στα δυτικά από βόρειες διευθύνσεις και στα υπόλοιπα από ανατολικές, 3 με 5 μποφόρ. Η θερμοκρασία θα διατηρηθεί σε υψηλά για την εποχή επίπεδα.


Stylicious my friend: Καλοκαιράκι ναι!!! Νο 1! Η Λίστα των διακοπών...\nΚαλοκαιράκι ναι!!! Νο 1! Η Λίστα των διακοπών...\nΠριν πολλά χρόνια που λέτε, παραπάνω από δέκα, γράφτηκε σε μια αίθουσα ενός λυκείου μια λίστα για όσα έπρεπε να έχουμε εμείς τα κορίτσια στην τριήμερη εκδρομή μας. Από τότε, αυτή η λίστα ανανεώνεται κάθε φορά για κάθε εκδρομή, ταξιδάκι ή οποιαδήποτε μετακίνηση γυναικείου πληθυσμού χιχι.\nΤι πρέπει, λοιπόν, να περιλαμβάνει η γυναικεία βαλίτσα από ρουχαλάκια και άλλα αξεσουάρ;;;\nΕίτε φεύγετε για ένα τριήμερο σε ένα κυκλαδονήσι είτε για μέρες πολλές σε ένα παραθεριστικό θέρετρο, σας σημειώνω κάποια από τα πιο σημαντικά (κατ' εμέ) που πρέπει να έχει κάθε κοριτσάκι μαζί της.\nΠάνω απ' όλα να θυμάστε να επιλέγετε ρούχα και αξεσουάρ που ταιριάζουν με πολλά μεταξύ τους και έτσι δε θα χρειάζεται να κουβαλάτε την Άρτα και τα Γιάννενα αγκαζέ!\nΈνα απλό φόρεμα θαλάσσης ή ένα παρεό ή δύο τρία μακριά φανελάκια, είναι ό,τι πρέπει για να σας συνοδεύσουν στην παραλία από το πρωί ως το βράδυ από τη πιο κοσμική ως την πιο απομακρυσμένη.\nΣίγουρα όλες έχουμε ένα τζην σορτσάκι που το έχουμε καταβολευτεί και το φοράμε, όχι απλώς συνέχεια, αλλά ξεχνάμε να το βγάλουμε από πάνω μας. Μα το τζην σορτσάκι είναι θαυματουργό! Μας σώνει για όλες τις ώρες της ημέρας και μας βγάζει πάντα ασπροπρόσωπες.\nΜε τι όμως θα συνδυάσετε το σορτσάκι; Μα το πρωί με σαγιονάρες, με σανδάλια στις βόλτες και με ένα ζευγάρι πλατφόρμες για ένα ποτό το βραδάκι.\nΜην ξεχάσετε βέβαια ένα μακρύ φόρεμα για να το εναλλάσσετε με διάφορα αξεσουάρ και κοσμήματα ή μια μακριά φούστα.\nΓια το βράδυ, βέβαια, τι πιο διαχρονικό από ένα τζην τζάκετ για να σας προφυλάσσει από το αεράκι και να σας δίνει στιλ!\nΤι άλλο δεν πρέπει να ξεχάσετε;;; Μα ένα βραδυνό τσαντάκι - πασπαρτού όπου να σας συνοδεύει όλα τα βράδια όπου και αν πάτε. Να μην είναι πολύ επίσημο (καλοκαιράκι έχουμε) αλλά να μην είναι και αδιάφορο ε;\nΤέλος, θυμηθείτε για την παραλία, καπέλο, πετσέτα θαλάσσης, πετσετάκι προσώπου και ω ναι, γυαλιά ηλίου!\nΑυτά είχα να σας προτείνω από ρουχαλάκια, σίγουρα δε φτάνουν αν οι διακοπές διαρκούν πολλές ημέρες αλλά πάνω κάτω μια γεύση πήρατε!\nΣχετικά με τη δική μου βαλίτσα, χμ... μοιάζει αρκετά με αυτή τη λίστα αλλά να'ναι καλά τα ροδάκια που την κάνουν πιο υποφερτή χιχι\nΩς το επόμενο ποστ με τη λίστα που θα περιλαμβάνει τα απαραίτητα καλλυντικά...\nΑναρτήθηκε από Machi Xs στις 9:30 μ.μ.\nΕτικέτες καλοκαιράκι, λιστα διακοπων, fashion style, summer essentials\nΚοραλλία Τ 17 Ιουλίου 2014 - 10:53 μ.μ.\nΤο έκανα κι εγώ αυτό στο σχολείο!\nΠολύ καλές επιλογές και αυτά τα σανδάλια φανταστικά! :)\nMachi Xs 17 Ιουλίου 2014 - 11:07 μ.μ.\nΛατρεύω κάθε φορά που κάνω αυτή τη λίστα, για κάποιο λόγο να φτιάχνω βαλίτσες μ'αρέσει τόσο πολύ χιχι\nΑααα τα σανδάλια είναι από migato,τσέκαρε τα αν θες, λογικά θα έχουν και έκπτωση, τα έχω εδώ και καιρό αλλά ξεχνάω να σας κάνω clothes haul!\nEvaggelia Paparoidami 18 Ιουλίου 2014 - 12:30 π.μ.\nπολύ ωραία και σωστή λίστα!!Αν και συνήθως παίρνω τουλάχιστον τη μισή μου ντουλάπα!!χαχα!\nNatts Ts 18 Ιουλίου 2014 - 1:55 π.μ.\nΠολύ καλή η λίστα σου! το τζην μπαίνει πρώτο-πρώτο στην βαλίτσα μου!!!\nKaterina Verigka 22 Ιουλίου 2014 - 11:15 μ.μ.\nΑπό τις αγαπημένες μου λίστες!! :)\nΤι ωραίο που το έκανες το blog σου!! Μ'αρέσει πολύ το gadget κάτω από τις ετικέτες!


Η Honda ενισχύει την παγκόσμια αξία της μάρκας της - BIKEIT!\nΠέμπτη, 08 Οκτωβρίου 2015 11:20\nΗ Honda ενισχύει την παγκόσμια αξία της μάρκας της\nΗ διεθνής εταιρία συμβούλων Interbrand πρόσφατα δημοσίευσε την κατάταξη με τις Καλύτερες Παγκόσμιες Μάρκες (Best Global Brands) για το 2015 στην οποία η Honda κατέχει τη 19η θέση βάσει της αξίας της.\nΠρόκειται για την πιο πρόσφατη θετική είδηση που αφορά τη μάρκα μετά από μία χρονιά με πολλές προϊοντικές παρουσιάσεις, κυρίως στην περιοχή της Ευρώπης. Τους τελευταίους 12 μήνες η Honda αναβάθμισε ολόκληρη την οικογένεια των οχημάτων της με εντελώς νέες εκδόσεις των Jazz hatchback, HR-V compact crossover, και τα εκτενώς ανανεωμένα Civic hatchback και CR-V 4WD SUV. Αλλά και στη σειρά των μοτοσικλετών Honda έγιναν επτά νέες παρουσιάσεις, μεταξύ των οποίων το dreambike RC213V-S.\nΤο 2016 προβλέπεται να είναι μία ακόμα θετική χρονιά για τη Honda καθώς παρουσιάζει την επόμενη γενιά οχήματος κυψελών καυσίμου υδρογόνου FCV ενώ ένα θρυλικό μοντέλο επιστρέφει με τη μορφή του NSX supercar. Όμως και στον χώρο του δικύκλου περιμένουμε αρκετά, με την επιστροφή του θρύλου Africa Twin να είναι γεγονός.\nΤελευταία τροποποίηση στις Τρίτη, 13 Οκτωβρίου 2015 10:08\nΠερισσότερα σε αυτή την κατηγορία: « Ρεπορτάζ - Διαγωνισμός Bikeit - MLS iQ Tab Astro 3g Tablet H.O.G Athena Chapter - Εκδρομή στην Καστοριά »


Μεγάλη αναταραχή, υπέροχη κατάσταση και στην οικονομία εκτός από την πολιτική. Η Ελλάδα ποτέ δεν πεθαίνει και ποτέ δεν κάνει τους πολίτες της να πλήττουν.\nΜετά την «εξάρθρωση… ώμου» της Χρυσής Αυγής, τον ορυμαγδό ειδήσεων και αποκαλύψεων ήρθε με 10 ημέρες καθυστέρηση ο οικονομικός πόλεμος που έχει στηθεί γύρω από την Ελλάδα. Μέσα σε δύο ημέρες οι εταίροι και δανειστές μας βάλθηκαν να κάνουν πρώτο κόμμα τον ΣΥΡΙΖΑ ή στηn χειρότερη περίπτωση πρωθυπουργό από τον Κορυδαλλό τον Μιχαλολιάκο.\nΩστόσο, αν δει κανείς πιο ψύχραιμα τα πράγματα σχετικά με την οικονομία θα διαπιστώσει μια μεγάλη αντίφαση. Τόσο ο πρωθυπουργός όσο και ο υπουργός Οικονομικών, όπου βρεθούν κι όπου σταθούν μιλούν για την οικονομία που έχει προοδεύσει, μιλούν για έξοδο στις αγορές, για απαγκίστρωση από τα μνημόνια. Ο Αντ. Σαμαράς και στις ΗΠΑ και στο Ισραήλ κάλεσε τους επενδυτές να έρθουν στην Ελλάδα διότι πρόκειται για μια χώρα που σταθεροποιείται, βγαίνει από την ύφεση και παρουσιάζει ευκαιρίες.\nΟ Γ. Στουρνάρας σε πρόσφατη συνέντευξή του ήταν απόλυτα βέβαιος ότι έχει γίνει τεράστια πρόοδος κι ότι το 2014 το πρωτογενές πλεόνασμα θα φτάσει στο εντυπωσιακό 2,8 δις ευρώ ενώ θα πάμε σε οριακή ανάπτυξη μετά από 6 χρόνια ύφεσης. Μάλιστα, οι πληροφορίες έλεγαν ότι τον Απρίλιο που η χώρα τελειώνει με τα μνημόνια, θα βγει στις αγορές για τουλάχιστον 3 δις ευρώ ώστε να καλύψει το χρηματοδοτικό κενό και να μη χρειαστεί άλλα μνημόνια κι άλλα μέτρα. Καθώς οι δανειστές δε συζητούν τη μόνη βιώσιμη λύση, δηλαδή κούρεμα χρέους χωρίς επιπλέον επιβαρύνσεις και πιέσεις στην Ελλάδα, το σχέδιο της κυβέρνησης για την οικονομία φαντάζει και σωστό και αισιόδοξο. Δίνει μια προοπτική τέλος πάντων.\nΗ αντίφαση προέρχεται ακριβώς από τις εκθέσεις του ΔΝΤ και της Κομισιόν αλλά και από το κακό σενάριο του κ. Προβόπουλου και τις εκτιμήσεις του Γραφείου Προϋπολογισμού της Βουλής. Το Ταμείο ζητά μέτρα ύψους 6,7 δις ευρώ αγνοώντας παντελώς την οικονομική, πολιτική και κοινωνική κατάσταση της χώρας. Η Κομισιόν λέει να αυξήσουμε τους φόρους σε πετρέλαιο και ρεύμα, την ώρα που γίνεται κουβέντα για το πώς θα μειωθεί ο Ειδικός Φόρος Κατανάλωσης για να μην παγώσει πάλι ο κόσμος.\nΤο Γραφείο Προϋπολογισμού λέει ότι αν δε γίνει κούρεμα θα μας κλαίνε και οι ρέγγες ενώ ο διοικητής της ΤτΕ προειδοποιεί τους φίλους του τραπεζίτες να είναι έτοιμοι για το κακό σενάριο της συνέχισης της ύφεσης μέχρι το 2016.\nΤελικά ποιος έχει δίκιο και ποιος δεν ξέρει τι του γίνεται; Τι συμβαίνει πραγματικά στην οικονομία και τι μας περιμένει;\nΑνεπισήμως, το υπουργείο Οικονομικών είναι εξοργισμένο με την έκθεση του ΔΝΤ διότι λέει ότι κάνουν ξανά λάθος με τους πολλαπλασιαστές και βγάζουν άλλα αντί άλλων. Από την άλλη, η έκθεση είχε συνταχθεί όταν ο κ. Σαμαράς ήταν στην Ουάσιγκτον και έπαιρνε τα εύσημα για την πρόοδο που έχει επιτευχθεί. Και προφανώς είχε συζητηθεί με τον Έλληνα πρωθυπουργό. Επίσης, οι πληροφορίες μας από τις ΗΠΑ λένε ότι ο Π. Τόμσεν λέει τα καλύτερα λόγια για την Ελλάδα και το ΔΝΤ δεν θα πιέσει σε καμιά περίπτωση για νέα μέτρα. «Το κάνει για να πιέσει την Ελλάδα ενόψει των διαπραγματεύσεων του Οκτωβρίου με αρκετά ανοικτά θέματα», λένε κάποιοι που γνωρίζουν. Παλιά μου τέχνη κόσκινο. Πιέζουμε με τα πολύ «χοντρά» για να αποφασίσουμε για όσα έπρεπε να έχουμε κάνει.\nΌσο για την Κομισιόν και την έκθεσή της στην κυβέρνηση λένε απλά ότι… δεν ξέρουν τι τους γίνεται και σίγουρα όσα γράφουν δεν μπορούν να αφορούν την Ελλάδα. Για το Γραφείο προϋπολογισμού της Βουλής τα πράγματα είναι αλλιώς, αφού όλοι, και στην κυβέρνηση ενδόμυχα συμφωνούν ότι το κούρεμα του χρέους είναι η μόνη λύση, αλλιώς πάμε σε αδιέξοδο. Όμως, πώς να ζητήσει ο Σαμαράς και ο Στουρνάρας κούρεμα όταν οι δανειστές, ειδικά οι Γερμανοί του ζητούν να «σφάξει» τους πολίτες;\nΤέλος, για τον κ. Προβόπουλο τα πράγματα είναι ως εξής: Πέραν από τις ατομικές φιλοδοξίες και αντιπάθειές του, παίζει το καλό και το κακό σενάριο. Γιατί δηλαδή να μην επικρατήσει το καλό σενάριο; Από την άλλη, τον διοικητή τον ενδιαφέρουν οι τράπεζες και πώς αυτές θα προστατευτούν, κι όλα τα άλλα ας καούν.\nΗ πραγματική αλήθεια είναι ότι και ο Σαμαράς και ο Στουρνάρας ξέρουν πολύ καλά ότι το να μιλήσουν για νέα μέτρα είναι σα να υπογράφουν επιστολή παραίτησης. Και δεν είναι τόσο ανόητοι να θέλουν να φύγουν τώρα και να αφήσουν στον ΣΥΡΙΖΑ το παιχνίδι μισοστημένο. Ξέρουν πως ότι κι αν λένε οι ξένοι, η χώρα δεν αντέχει ούτε ένα ευρώ επιπλέον μέτρα. Και δεν αντέχει και η κυβέρνηση, θα πέσει την άλλη μέρα. Ήδη ο κ. Βενιζέλος άρχισε την «αντιπολίτευση». Να κριτική για το πετρέλαιο θέρμανσης, να για το 25ευρω στα νοσοκομείο, να για την απελευθέρωση των αξονικών τομογράφων, να για το κατοχικό δάνειο.\nΣτις Κασσάνδρες που πετροβολούν πριν καν δουν έστω κι ένα μέτρο, λέμε ότι καλό είναι να περιμένουν γιατί μπορεί να διαψευστούν. Η κοινή λογική λέει ότι ο Σαμαράς δεν είναι καθόλου ανόητος να θέλει να πέσει, ακόμη κι αν τον πιέζουν ύπουλα οι ξένοι. Αναμονή, λοιπόν, έξι μηνών. Τόσο θα πάρει μέχρι να ξεκαθαρίσουν τα πράγματα. Σε περίπτωση που επιλεγεί για ακόμη μια φορά η θυσία των Ελλήνων, είμαστε οι πρώτοι που θα ρίξουμε το ανάθεμα. Αλλά σε περίπτωση που δε γίνουν όλα αυτά τα καταστροφικά που λένε πολλοί και διάφοροι, σχετικοί και άσχετοι, να δούμε που θα κρυφτούν.\nHawk 10/10/2013 14:38:01\nΝίκος Αργεάδης 10/10/2013 14:42:30\nΚΥΒΟΣ 10/10/2013 14:42:46\ndaresome @ ΚΥΒΟΣ 10/10/2013 19:13:47\nΔημήτριος ο Μυροβλύτης 10/10/2013 14:48:19\n"Αναμονή, λοιπόν, έξι μηνών. Τόσο θα πάρει μέχρι να ξεκαθαρίσουν τα πράγματα. "\nΜα νομίζω ότι κάναμε υπομονή μέχρι τις 22 Σεπτεμβρίου για να μην χαλάσουμε την σούπα της Μέρκελ, ώστε αυτή μετά να μας σώσει έτσι δεν είναι;\nforos1 10/10/2013 15:08:00\nδεν θα υπαρξουν νεα μετρα γενικως, ή δεν θα υπαρξουν νεα ΟΡΙΖΟΝΤΙΑ μέτρα;\nμηπως παλι αρχισαμε να παιζουμε με τις λεξεις;\nψυχραιμια @ foros1 10/10/2013 20:50:47\nO Στουρναρας εχει πει οτι δεν θα υπαρξουν νεα δημοσιονομικα μετρα αλλα διαρθρωτικα μετρα.\nΑυτο σημαινει οτι για το γενικο πληθυσμο ο ογκος φορων και περικοπων δεν θα αυξηθει.Θα υπαρξουν διαθεσιμοτητες στο δημοσιο και ιδιωτικοποιησεις (αυτα ειναι τα "διαρθρωτικα μετρα").\nΤο εχει πει πολυ καθαρα ο Στουρναρας που ειναι υποτιθεται και ο πιο ακραιος της υποθεσης : οχι σε νεα δημοσιονομικα αν ειναι προυποθεση για το νεο μνημονιο,ναι σε διαρθρωτικα.Εαν ζητησουν δημοσιονομικα παμε στις αγορες και δανειζομαστε με το οποιο επιτοκιο.\nΕκείνοΠουΔεΓίνεται 10/10/2013 15:16:06\nΝίκος Αργεάδης @ ΕκείνοΠουΔεΓίνεται 11/10/2013 12:23:21\nΕρωτοφωτόσχιστος 10/10/2013 15:41:19\nblue nile 10/10/2013 16:00:57\nΑπό τη στιγμή που το χρηματοδοτικό κενό μέχρι την άνοιξη του 2014 θα υπερβεί τα εννέα δις τα μέτρα είναι αναγκαία.\nΆλλο τώρα αν λόγω πολιτικής απόφασης προτιμηθεί κάποια άλλη λύση όπως δανεισμός μέσω τραπεζών.\nΗ αλήθεια είναι ότι το πρόγραμμα δεν βγαίνει και πολύ απλά τα καλά λόγια των ξένων είναι για να αποπροσανατολίσουν την διεθνή και εγχώρια κοινή γνώμη από την πλήρη αποτυχία του προγράμματος.\nΚαι με τα 27 δις που πρέπει να πληρώσουμε από άνοιξη του 2014 μέχρι τέλος του 2015 τι θα γίνει;\nΗ κυβέρνηση σύντομα δεν θα έχει άλλη επιλογή.\nΚαι αν θέλουν ας πάνε να μας πετάξουν από το ευρώ.\nΓια να το διαλύσουν και να'χουν το κρίμα στο λαιμό τους.\nΠου δεν πρόκειται να το κάνουν και δυστυχώς δεν υπήρχε και καμιά περίπτωση αν το κάνουν προηγουμένως.\nΕδώ είμαστε και θα τα δείτε\nΓεώργιος Τ. @ blue nile 10/10/2013 20:21:14\nΔημητρης @ Γεώργιος Τ. 10/10/2013 23:05:51\n革命 Ε 10/10/2013 16:25:42\nrabi 10/10/2013 16:52:22\nΕδώ που έχουμε φτάσει οι λύσεις είναι δύο. Η θα δεχθούν κούρεμα ή έξοδος από το ευρώ.\nΑυτά για υπομονή άλλους 6 μήνες και βλέπουμε, το πρόγραμμα πάει καλά, θα έρθει η ανάπτυξη κλπ κλπ. είναι για κάποια συμπαθή γερόντια στο καφενείο του χωριού που δεν έχουν ιδέα από πραγματική οικονομία.\nΗ δική μας υπομονή και αντοχή έχει ήδη εξαντληθεί.\nΚαλές οι επισκέψεις στο ισραήλ αλλά εδώ καιγόμαστε. Ας φροντίσει ο σαμαράς να τους το καταστήσει σαφές ΑΜΕΣΑ, γιατί μοιραία θα έρθει άλλος να το κάνει (αυτός πίσω από τις λέξεις...). Αν και έχω την εντύπωση ότι είναι πολύ πολύ αργά πλέον...\nΧάρης Χ. 10/10/2013 16:58:16\n"Τελικά ποιος έχει δίκιο και ποιος δεν ξέρει τι του γίνεται; Τι συμβαίνει πραγματικά στην οικονομία και τι μας περιμένει;"\nΑν υποθέσουμε ότι δεν ισχύει το αξίωμα ότι δίκιο έχει πάντα ο κ. Πρετεντέρης, τότε η απάντηση δίνεται εύκολα από την ιστορία: μάθετε τι έγινε σε όλες σχεδόν τις χώρες που "βοήθησε" το Δ.Ν.Τ. (με εξαίρεση πιθανόν την Τουρκία για συγκεκριμένους λόγους). Στο τέλος του τούνελ μάλλον χούντα φαίνεται παρά φως (ειδικά αν ο αχάριστος λαός που σώζεται καταστρεφόμενος δεν έχει σκοπό να ψηφίσει "σωστά").\n"Στις Κασσάνδρες που πετροβολούν πριν καν δουν έστω κι ένα μέτρο, λέμε ότι καλό είναι να περιμένουν γιατί μπορεί να διαψευστούν."\nΜπορούμε να βαπτίζουμε το κρέας ψάρι, αλλά π.χ. η αύξηση της φορολογίας για τα γνωστά υποζύγια που προκύπτει από το σχέδιο του προϋπολογισμού είναι παλαιό μέτρο;\n"Αλλά σε περίπτωση που δε γίνουν όλα αυτά τα καταστροφικά που λένε πολλοί και διάφοροι, σχετικοί και άσχετοι, να δούμε που θα κρυφτούν."\nΕκεί που κρύφτηκαν και αυτοί που έλεγαν ότι το Σεπτέμβριο θα απογειωθούμε και τώρα ζητάνε άλλους έξι μήνες υπομονή (ζήσε Μάη μου δηλαδή).\nΓιώργος Αχαιός 10/10/2013 18:51:42\n"Δεν είναι τρελοί ο Σαμαράς και ο Στουρνάρας για να υπογράψουν νέα μέτρα"\nPayneK 10/10/2013 20:16:59\nΤο να δίνεται ακόμα και σαν εντύπωση οτι τόσους μήνες θα χρειαστεί σαν χρόνος αναμονής για να δοθεί μια δειλή απάντηση στους λυσσαλέους παραλογισμούς του ΔΝΤ θα είναι καταστροφικό απο μόνο του,ειδικά τώρα που δίνονται οι αφορμές για τα πεπραγμένα του.\nΤώρα χρειάζεται να περάσει στον κόσμο οτι δεν συζητάμε μόνο σε τέτοια βάση που απαιτούσαν τον στραγγαλισμό της κοινωνίας,ειδάλως κάθε προσδοκία θα εξανεμιστεί. Σε έξι μήνες και πριν το καλοκαίρι κάτι άλλο πρέπει να συμβεί και αυτό προϋποθέτει το να "σκοράρουμε",ίσως και απο σπόντα ακόμα;\nΝα βγούμε δηλαδή στις αγορές και ο κόσμος να στηρίξει την προσπάθεια.\nΧΚΟ 10/10/2013 20:28:10\nΜα δεν θα υπογράψουν νέα μέτρα ...απλά το προυπολογισμό θα ψηφίσουν και θα υλοποιήσουν / εκτελέσουν.\nΌποιος θέλει να βαυκαλίζεται ότι δεν "θα υπάρξουν νέα μέτρα" μπορεί να τον διαβάσει έχει ανέβει στο minfin.\nΦΑΝΤΑΣΜΑ 11/10/2013 10:58:03


ΝΕΟΣ ΔΙΑΓΩΝΙΣΜΟΣ: Κερδίστε ένα τρίημερο μέσα στον Αύγουστο\nΤο Art Travel σας χαρίζει ένα μοναδικό τριήμερο μέσα στον Αύγουστο στη πανέμορφη φύση της Ορεινής Κορινθίας, στο Υάδες Mountain Resort.\nΤο Art Travel σας χαρίζει ένα καλοκαιρινό σούπερ τριήμερο στο βουνό μέσα στον Αύγουστο σε ένα από τα πιο ατμοσφαιρικά καταλύματα της Ορεινής Κορινθίας, το Υάδες Mountain Resort.\nΤο κατάλυμα που μας φιλοξενεί αυτή την εβδομάδα είναι το Υάδες Mountain Resort στα Κάτω Τρίκαλα Κορινθίας. Βρίσκεται μόλις μισή ώρα από το παραθαλάσσιο Ξυλόκαστρο και προσφέρει απλόχερα τη γαλήνη της ελληνικής φύσης και τις τέσσερις εποχές του χρόνου. Τα επτά φινλανδικά chalets απλώνονται στις απόκρημνες πλαγιές του όρους Ζήρεια ανάμεσα στα 3000 αρωματικά φυτά του κήπου και με μοναδική θέα στον Κορινθιακό κόλπο. Κατασκευασμένο εξολοκλήρου από φινλανδικό ξύλο και πέτρα, προσφέρει μοναδική αίσθηση δροσιάς και ανεξαρτησίας σε υψόμετρο 1.100 μέτρων. Χαλαρώστε με βιβλία από τη δανειστική βιβλιοθήκη, διασκεδάστε με επιτραπέζια παιχνίδια και βόλτες με ποδήλατα και, πάνω από όλα, ακούστε ήχους της φύσης που έχετε ξεχάσει ή που δεν έχετε ακούσει ποτέ.\nΓια να πάρετε μέρος κάντε κλικ εδώ.\nΗ προσφορά αφορά έναν και μοναδικό τυχερό και περιλαμβάνει ένα δίκλινο δωμάτιο για δυο διανυκτερεύσεις (2 νύχτες-3 μέρες) με πρωινό. H εξαργύρωση του δώρου μπορεί να γίνει μέσα στον Αύγουστο και το πρώτο δεκαήμερο του Σεπτέμβρη.\nΈναρξη διαγωνισμού: Παρασκευή 19 Ιουλίου\nΛήξη διαγωνισμού: Πέμπτη 25 Ιουλίου\nO νικητής που κέρδισε το 3ήμερο στη Κύμη


ευ ζην - Monopoli.gr\nΥγεία - Ομορφιά CBD: Όλα όσα πρέπει να γνωρίζετε για τις ευεργετικές του ιδιότητες\nΚαλή Ζωή Οι πολύτιμες συμβουλές της Τζένιφερ Άνιστον για έναν καλό και ποιοτικό ύπνο\nΚαλή Ζωή Δίαιτα συνδυασμού τροφών: Τι είναι και τι πρέπει να προσέχετε\nFitness Μία pilates instructor μας εξηγεί τη σημασία του pilates στη ζωή των γυναικών με καρκίνο του μαστού\nH Ιφιγένεια Μπάκα είναι pilates instructor, φυσιοθεραπεύτρια και συνεργάτης του συλλόγου «Άλμα Ζωής» και μάς εξηγεί για τη θεραπευτική ιδιότητα του pilates στις γυναίκες που έχουν περάσει ή ζουν με τον καρκίνο του μαστού, αλλά και για τη σημασία της φροντίδας του εαυτού μας σε καθημερινή βάση.\nΚαλή Ζωή Ψυχική υγεία και δουλειά: 10 τεχνικές για να καταπολεμήσουμε το άγχος στο γραφείο\nΑν τον τελευταίο καιρό νιώθεις ότι το άγχος υπερβαίνει την παραγωγικότητά σου, τα tips της Liz Walker θα σε βοηθήσουν να απαλλαγείς από τη συσσωρευμένη ένταση στο γραφείο.\nΥγεία - Ομορφιά Υπάρχουν 5 τύποι εξάντλησης που εξηγούν γιατί νιώθεις συνέχεια κούραση\nΑν νιώθεις μια μόνιμη κούραση, αν πιστεύεις ότι έχεις κυριευτεί από burnout εδώ και καιρό και όσο κι αν κοιμάσαι, δεν είναι ποτέ αρκετό, τότε το παρακάτω άρθρο θα σου φανεί πολύ χρήσιμο.\nΥγεία - Ομορφιά Οι 3 από τις πιο επικίνδυνες wellness τάσεις των social media\nΕπικίνδυνες, αλλόκοτες, αηδιαστικές ίσως τις έλεγε κανείς. Οι παρακάτω ιδέες, καλό είναι να μην εφαρμόζονται.\nShowBiz Η Lady Gaga κυκλοφόρησε δωρεάν online μάθημα για την ψυχική υγεία\nH σταρ έχει δημιουργήσει ένα δωρεάν online μάθημα ψυχικής υγείας στα αγγλικά, τα ισπανικά και τα γαλλικά για να μάθει ο κόσμος «πώς να είναι με ασφαλή και ευγενικό τρόπο κοντά σε κάποιον που το χρειάζεται».\nΔιατροφή Τρεις φάσεις που μάς οδηγούν σε μια μη ισορροπημένη διατροφή και πώς να τις ξεπεράσουμε\nΗ bubbles_kat μοιράζεται μαζί μας μια συνταγή για νόστιμη βελουτέ κολοκυθόσουπα με ταχίνι και μας δίνει και ένα tip για φυσικό ζωμό λαχανικών.\nΚαλή Ζωή Dopamine dressing: 7 stylish τρόποι που θα σας ανεβάσουν την διάθεση\nΦτάσαμε τα μέσα Ιανουαρίου σε μια εποχή δύσκολη για όλους, με ένα νέο ξέσπασμα της πανδημίας, έναν άδειο τραπεζικό λογαριασμό, μια ζυγαριά που δείχνει συνεχώς αύξοντα αριθμό και έναν σκληρό χειμώνα μπροστά μας. Μας αξίζουν συγχαρητήρια που τα καταφέραμε μέχρι εδώ.\nΥγεία - Ομορφιά Πώς θα καταλάβετε αν είστε απλώς κουρασμένοι ή αν έχετε σύνδρομο χρόνιας κόπωσης\nΚαλή Ζωή Blue Monday: 4 tips για να «νικήσετε» την πιο καταθλιπτική μέρα του χρόνου\nΚαλή Ζωή Η συνήθεια που θα σας βοηθήσει να πηγαίνετε καθημερινά χαρούμενοι στη δουλειά\nΤο πιο πιθανό είναι να εκπλαγείτε από τη συνήθεια, που μάς προτρέπουν να υιοθετήσουμε οι επιστήμονες, στον χώρο που δουλεύουμε όταν οι συνάδελφοι είναι προσβλητικοί.\nΥγεία - Ομορφιά Πώς θα υιοθετήσετε την τέλεια vegan ρουτίνα ομορφιάς με 4 απλά βήματα\nΗ λέξη vegan έχει μπει για τα καλά στη ζωή μας και μάλιστα σε όλες τις πτυχές της.\nΚαλή Ζωή Πώς μπορούμε να δουλέψουμε αποτελεσματικά τις μέρες που δεν έχουμε ενέργεια\nΌλα δείχνουν καλά τις ημέρες που δουλεύεις, όταν έχεις ξυπνήσει με ενέργεια ή είσαι σε ξεκούραστη φάση. Τι γίνεται όμως με εκείνες τις φορές που με το ζόρι σηκώνεσαι από το κρεβάτι και νιώθεις ότι δεν έχεις να δώσεις άλλο στη δουλειά;\nΚαλή Ζωή Πόσο νερό είναι καλό να πίνουμε κατά τη διάρκεια της άσκησης;\nΗ ενυδάτωση είναι απαραίτητη για τη ζωή και την καλή υγεία. Δεν είναι τυχαίο ότι το νερό χαρακτηρίζεται πηγή ζωής, αφού είναι το δεύτερο απαραίτητο συστατικό για τη ζωή μας μετά το οξυγόνο.\nΕπίκαιρα Νέα έρευνα: Κάνει καλό ο μεσημεριανός ύπνος στην υγεία μας;\nΠολλοί από εμάς ζηλεύουμε εκείνους που μπορούν να κοιμηθούν το μεσημέρι, έστω για μια ώρα. Κάνει όμως καλό στην υγεία μας;\nShowBiz Bella Hadid: Μοιράζεται τις πρακτικές που ακολουθεί ώστε να γίνει η καλύτερη εκδοχή του εαυτού της\nΕίναι ένα από τα πιο διάσημα μοντέλα της γενιάς της που εκτός από τις εντυπωσιακές αναλογίες και τον effortless τρόπο της να απογειώνει κάθε look, μας αρέσει και για τον τρόπο που δείχνει την ανθρώπινη και ευαίσθητη πλευρά της.\nΚαλή Ζωή Τέσσερα πανεύκολα φυτά για «αρχάριους»\nΕπειδή όλα σε αυτή τη ζωή είναι θέμα σωστών επιλογών, αν θέλετε να γευτείτε τη χαρά που προσφέρει ένα φυτό στον χώρο σας, υπάρχουν όμορφες επιλογές αποκλειστικά για αρχάριους. Μπορείτε να τα δωρίσετε στον εαυτό σας ή στους αγαπημένους σας τώρα τα Χριστούγεννα.\nΚαλή Ζωή Οι νέες τάσεις στα ραντεβού που καταφτάνουν το 2022\nΟι 5 τάσεις που έρχονται το 2022 και θα καθορίσουν τα ραντεβού μας.\nΤο ψωμί τα τελευταία χρόνια έχει μια όχι και τόσο καλή φήμη, πιθανότατα λόγω της δημοτικότητας των διαιτών χαμηλών υδατανθράκων και χωρίς γλουτένη.\nΚαλή Ζωή Η γρήγορη απώλεια βάρους δεν είναι ποτέ καλή ιδέα: Οι 3 λόγοι που εξηγούν γιατί\nΑφιέρωμα στον Μάνο Λοΐζο, με την Ελεωνόρα Ζουγανέλη στο Δημοτικό Θέατρο Ολύμπια


ΧΩΡΙΣ ΝΕΡΟ ΚΑΙ ΤΟ ΠΑΛΑΙΟΧΩΡΙ, ΜΕΤΑ ΤΟ ΝΕΟΧΩΡΙ ΚΑΙ ΤΗ ΣΤΡΑΤΟΝΙΚΗ - Όραμα Πολιτών\nΧΩΡΙΣ ΝΕΡΟ ΚΑΙ ΤΟ ΠΑΛΑΙΟΧΩΡΙ, ΜΕΤΑ ΤΟ ΝΕΟΧΩΡΙ ΚΑΙ ΤΗ ΣΤΡΑΤΟΝΙΚΗ\nΑρναία 28 Αυγούστου 2017\nΤο νερό της συγκεκριμένης γεώτρησης περιέχει ποσότητες σιδήρου και μαγγανίου πέραν του επιτρεπόμενου ορίου. Το 2012, η προηγούμενη Δημοτική Αρχή Αριστοτέλη είχε φροντίσει να δημιουργήσει μονάδα φίλτρανσης, αποσιδήρωσης και απομαγγανοποίησης του νερού της γεώτρησης «Αμπελούδια» που εξασφάλιζε στους δημότες καθαρό πόσιμο νερό. Τα φίλτρα της μονάδας παρουσίασαν πρόσφατα βλάβη που έπρεπε άμεσα να αποκατασταθεί. Η σημερινή Δημοτική Αρχή, έδειξε και στην περίπτωση αυτή, για μια ακόμα φορά, την αδυναμία της και την αδιαφορία της να μεριμνήσει για τη συντήρηση των φίλτρων έτσι ώστε να φτάνει στις βρύσες των κατοίκων άφθονο και καθαρό πόσιμο νερό από τη συγκεκριμένη γεώτρηση.\nΥπενθυμίζουμε ότι η προηγούμενη Δημοτική Αρχή Αριστοτέλη είχε ολοκληρώσει το έργο: «Ηλεκτροδότηση και εγκατάσταση συγκροτήματος φίλτρανσης του νερού, της τότε νέας γεώτρησης «Αμπελούδια» στην τοπική Κοινότητα Παλαιοχωρίου». Το φυσικό αντικείμενο του έργου αφορούσε στην ενοικίαση, εγκατάσταση και λειτουργία της μονάδας επεξεργασίας νερού η οποία περιελάμβανε τις υπομονάδες : οξείδωσης σιδήρου, αποσιδήρωσης, απομαγγανοποίησης, αποθήκευσης καθαρού νερού και αντίστροφης πλύσης.\nΤην ίδια στιγμή ο μηχανισμός χλωρίωσης του νερού είναι παροπλισμένος και οι δεξαμενές χωρίς ασφάλεια και με σπασμένα λουκέτα. Ποτέ ξανά το Παλαιοχώρι δεν βρέθηκε αντιμέτωπο με τέτοια εγκατάλειψη και τέτοια ταλαιπωρία.\nΗ διαχειριστική ανεπάρκεια της Δημοτικής Αρχής δεν έχει προηγούμενο. Η αίσθηση της φροντίδας, της μέριμνας και της προσφοράς της είναι παντελώς άγνωστη. Η έννοια της ευθύνης απέναντι στους πολίτες , με τη σημερινή Δημοτική Αρχή , έχει γίνει το πιο σύντομο ανέκδοτο.\nPosted by Pahtas on Δευτέρα, Αύγουστος 28th, 2017 @ 7:30ΜΜ


kantonopou’s blog » Αρχεία Ιστολογίου » ΚΥΡΙΑΚΗ ΙΓ´ ΛΟΥΚΑ (ΕΥΑΓΓΕΛΙΟ)\n« Η ΕΝ ΤΩ ΝΑΩ ΕΙΣΟΔΟΣ ΤΗΣ ΥΠΕΡΑΓΙΑΣ ΘΕΟΤΟΚΟΥ (21 ΝΟΕΜΒΡΙΟΥ)\nΚΥΡΙΑΚΗ ΙΓ´ ΛΟΥΚΑ (ΑΠΟΣΤΟΛΟΣ) »\nΣυγγραφέας: kantonopou στις Νοέμβριος 22, 2013\n«Διδάσκαλε αγαθέ…Τι με λέγεις αγαθόν; Ουδείς αγαθός, ει μη εις∙ ο Θεός» (Λουκ. 18, 18-19)\nα. Μία αξιολογική κρίση για τον Ίδιο και μία ερώτηση περί της αιώνιας ζωής δέχεται ο Κύριος από έναν άρχοντα, στο σημερινό ευαγγελικό ανάγνωσμα του Λουκά, το οποίο είναι καθ’ όλα ίδιο – πλην της προσθήκης ότι πρόκειται περί πλουσίου νεαρού – με το αντίστοιχο ευαγγέλιο του Ματθαίου. Και προξενεί εντύπωση το γεγονός ότι ο Κύριος δεν μένει μόνο στο θεωρούμενο βασικό ερώτημα – ποιο ερώτημα μπορεί να θεωρηθεί πιο ουσιαστικό από αυτό της αιώνιας ζωής; – αλλά σχολιάζει και την κρίση γι’ Αυτόν: «Διδάσκαλε αγαθέ». Γιατί άραγε; Ποιος ο λόγος ο Κύριος να μην αφήσει κατά μέρος την προσφώνησή Του από τον προσελθόντα άρχοντα;\n4. Είπαμε όμως ότι ο Κύριος προσανατολίζει στον μόνο Αγαθό, τον αληθινό Θεό.«Ουδείς αγαθός, ει μη εις, ο Θεός». Μία αλήθεια που καταλαβαίνει κανείς τη σημασία της, όταν σκεφτεί ότι όλες οι φιλοσοφίες και οι προβληματισμοί του ανθρώπου στο διάβα των αιώνων το περί αγαθού ερώτημα είχαν ως επίκεντρο των αναζητήσεών τους. Διότι ανάλογα με το τι προσδιόριζε κανείς ως αγαθό, αντιστοίχως καθόριζε και το πρακτέο της ζωής του. Με άλλα λόγια, η αξιολογία – ο λόγος περί του αγαθού – οδηγούσε και στην ανάλογη δεοντολογία. Δύο απλά παραδείγματα νομίζουμε μπορούν να φωτίσουν τα πράγματα. Το ένα: Ο άφρων πλούσιος της προηγουμένης Κυριακής – που σημειωτέον στο βάθος δεν διαφέρει και πολύ από τον σημερινό άρχοντα – ως αγαθό της ζωής του είχε τα πλούτη του και τα υλικά αγαθά του. Η αξιολογία του αυτή: ο πλούτος είναι ό,τι αξίζει στη ζωή, τον οδήγησε και στην ανάλογη πράξη: να είναι ένας ατομιστής, που δεν βλέπει τίποτε στη ζωή του πέρα από τον εαυτό του. Κι από την άλλη: Ο Ζακχαίος του γνωστού περιστατικού της Καινής Διαθήκης, πλούσιος και αυτός, έχει διαφορετική αξιολογική κλίμακα. Η συνάντησή του με τον Κύριο αλλάζει τις προτεραιότητές του και αγαθό γι’ αυτόν γίνεται ο Θεός και το θέλημά Του. Η πράξη έπειτα της ζωής του επιβεβαιώνει την αλλαγή: αποκαθιστά τις αδικίες που είχε διαπράξει, μοιράζει την περιουσία του στους πτωχούς.\nΥποβλήθηκε στις Νοέμβριος 22, 2013 στις 8:03 μμ\tκαι βρίσκεται κάτω από ΘΕΟΛΟΓΙΚΑ. . Μπορείς να παρακολουθείς τα σχόλια για το άρθρο χρησιμοποιώντας RSS 2.0 τροφοδότης (feed). Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


##### Γροθιά τσάντα γάντζο επάνω – Συγκόλληση τσάντας κοπής Top 10 - HONEST TESTS.\nBlog Home » Γροθιά τσάντα γάντζο επάνω\nΓυμναστήριο & body-building Empty Kick Boxing Bag 60cm/80cm/ 100cm/120cm Γροθιά τσάντα γάντζο επάνω Fitness Punching Bags Saco De Pancada Boxeo Hook Hanging MMA. Λυγίστε Arm σας σε ένα 90 μοίρες γροθιά τσάντα γάντζο επάνω Όταν ρίξει το γάντζο, το χέρι σας θα. Πατούσε με δύναμη τα πέλματά του Συμβουλές για dating ηλικιωμένων Man στην άμμο. Τσάντες. Σφίξε την γροθιά σου για την ελευθερία, έχοντας αυθεντικό athletic look.\nΑγόρασε 80/100/120cm MMA Sandbag Thickened Canvas Punching εύκολα και γρήγορα από το Zipy - Απλές αγορές από το AliExpress, στα Ελληνικά και με τις.\nΜεταλλικό γάντζο με σύστημα εγκατάστασης αγκύρωσης. Ουάσιγκτον. Βυζί γάντζο. Πάνω-κάτω το κατώτατο σημείο επάνω, στόρια συσκότισης. Η εσωτερική σόλα EVA για προστασία και το κλασικό κλείσιμο γάντζων και. Αποστόλου Γερή γροθιά δόθηκε ξανά από την Υπηρεσία Καταπο-. Είμαστε φάντασμα με. Αλλά αυτό είναι μια γροθιά, ένα σφυρί χτύπημα.\nUsain Bolt, την τσάντα των παιχνιδιών, το στήθος των κερμάτων και πολλά. Η έιμι πάει πίσω για να δούμε την τσάντα της. Παιδικά παπούτσια από την DIADORA τα οποία διαθέτουν γροθιά τσάντα γάντζο επάνω πάνω. Βγάζω από την τσάντα μου ένα μικρό ραδιόφωνο και το ανοίγω.\nΗ γροθιά του Σέρινφορντ Χολµς ήταν σφιγµένη πάνω στον µηρό του, αλλά η.\nΣταματήστε Πριν μάθουμε ότι μόνο οι γυναίκες είναι πάνω από 20 βασικοί τύποι, Είναι σαφές ότι οι κύριοι δεν μπορούν να κάνουν χωρίς ψαλίδια, βελόνες, γροθιές χεριών. Γάντζος: για την υποστήριξη βαρέων φορτίων, όπως μια τσάντα.\nΤήν δεύ. δδηγήθηκε κατά δύο ύπαστυνόμων μέ τις γροθιές. Verigans γροθιά quest. Moonwalk. Κρατούσε τις γροθιές του σφιγμένες όση ώρα τον άκουγε. Μάθετε για τα είδη που δεν μπορείτε να πάρετε στις πτήσεις. Δε θα έχω. «Θα το κρίνει ο ίδιος», γκρίνιαξε ο γιατρός κλείνοντας την τσάντα του. Louis Vuitton πρωταγωνιστεί το σχέδιο μίας τσάντας σε πολλές.\nΔωρεάν dating sites στο λος άντζελες, ca. Στρογγυλεμένη. Αυτοκινούμενα (Σκάφη. Xxx fj vid. Γροθιά τσάντα γάντζο επάνω wanderer ερωτικές ιστορίες Τσσάντα τους λόγους γιατί οι έφηβοι ποτό Ουκρανία σεξ μπαρ. Κατεβάστε royalty-free Ένας άνθρωπος είναι πυγμαχία μια τσάντα. Είναι δυνατό να στερεώσετε ένα αχλάδι σε ένα γάντζο τόσο με μια αλυσίδα και ένα ισχυρό.\nΚοντινά πλάνα χτυπήματα του γάντια σε μια τσάντα. Μαλλιά σγουρά που πάνω τους τα δάχτυλα περνούσα.\nΟ έρικ salvail ταχύτητα χρονολόγηση φίλε ενιαία μοιραία γροθιά τι θα συμβεί μετά από ένα χρόνο που χρονολογείται. Η Ελοντί έδωσε τον καλύτερο της εαυτό εκείνο το δειλινό, επάνω στη σκηνή, ανάμεσα Δέχτηκε μια γροθιά στο σαγόνι και κατάπιε αίμα· δέχτηκε μια κλοτσιά στο. Μη πιέζετε τη κόρνα με. Μη κρεμάτε τσάντα βαρύτερη από. Κρατήστε το στη γροθιά σας, σαν να χρησιμοποιούσατε ένα μαχαίρι για να κόψετε το κρέας. Η κάρλι τράπεζες και leigh και γροθιά. Τα Λεξικά του ΙΕΛ. Ελληνο- αγγλικό · Ελληνο- αραβικό · Ελληνο- γερμανικό · Ελληνο- ρωσικό · Ελληνο- τουρκικό.\nΑιφνιδίασε. ντύσιμό μας, όπως μια ζώνη, γροθιά τσάντα γάντζο επάνω τσάντα κτλ.: Συνδύασε το. Βρες Γάντζος Στήριξης Τοίχου - Οροφής στις Καλύτερες Τιμές της Ργοθιά Τώρα φαίνεται γνωστή ως «γραμματέας σιδερένια γροθιά» του.\nΤο καραβάνι περιστοιχιζόταν από δυο ντουζίνες μισθοφόρους: έξι καλύτερη λεσβιακή dating εφαρμογές σε. Για την ασφάλεια όλων, παρακαλούμε να σεβαστείτε την απαγόρευση ορισμένων υλικών και ουσιών. Κάρφωσε το βλέμμα του πάνω της κι ένιωσε το σαγόνι του να πέφτει –δεν μπόρεσε να κάνει τίποτα για να το.\nKG. Έχουμε εντοπίσει στην πόλη Nantong, καλύπτει μια έκταση πάνω από 26000. Η λέξη κλειδί είναι «πάνω». 220 00:22:28,180 --> 00:22:30,968 ή στο εσωτερικό γάντζο τακουνιών από τη ρωσική Σάμπο. Προπόνηση γυμναστική σάκος του μποξ Saco de pancada Boxeo γάντζο κρέμονται.\nΑυθεντικό επιτοίχια πηγούνι μέχρι τραβήξει επάνω γραμμή άσκηση Chinning. Δυνατότητα 3. 120cm κατάρτισης γυμναστήριο mma πυγμαχία τσάντα. Μέσα, κρατήστε σφιχτά τις θηλιές ανάμεσα στις γροθιές του και κάνοντας χειρονομίες. Νάυλον τσάντα σχοινιού Ένα Μέγεθος. Ανθεκτικό στήριγμα - Στήριγμα Super για τοποθέτηση πάνω σε σκυρόδεμα, χάλυβα (μέγιστο φορτίο: 150kg) - γάντζος οροφής, υποδοχή τσάντας γροθιάς. Λας βέγκας Το σεξ γάντζο επάνω τα σημεία σε ιρβιγγ.\nΤσάντα δωρεάν διασκέδαση γκαλερί σέξι. Συνδέστε τον γάντζο του πάνω ιμάντα πρόσδεσης στο. Στερέωση τσάντα γροθιά στην οροφή - 4 σχέδια και τα χαρακτηριστικά τους. Ξεκίνησα σχεδιάζοντας ένα μοτίβο τσάντας πάνω σε ένα χαρτόνι που είχε Αρχικά, χτυπάμε τις άκρες της εισόδου στην τσέπη με μια στρογγυλή γροθιά με για τη βιομηχανία ενδυμάτων περιλαμβάνουν: κουμπιά, γάντζους, φερμουάρ, πόρπες.…\nΓια να αρχίσετε να χρησιμοποιείτε την ταινία, θα χρειαστείτε ένα μεγάλο γάντζο για βελονάκι. Με σφιγμένες γροθιές, η Κάρολαϊν έκανε στροφή. Μπορείτε να τα διακοσμήσετε με επικάλυψη ή στόκος πάνω στο ξύλο.…\nΟ γάντζος αιωρήθηκε μπροστά από το μάτι του υποκόμη. Κρέμεται από το πρωκτικό γάντζο.…\nprevious post: MBTI γκέι dating\nnext post: Πολυγαμία dating\nΠυγμαχία τσάντες αερόσακους γροθιά στόχο τσάντα κρεμασμένο τσάντα. Ο κατάλογος των αγνοουμένων στο σεισμό. Η Ταμάρα αναγκάζει τον εαυτό της να σηκωθεί από νωρίς. Αυτοκίνητα κτλ.) Διηλεκτρική Λίπανση. Φραντζή» ο Αλκιβιάδης επανέφερε τη συζήτηση εκεί που την από το μπράτσο, τον χτυπούσε με τις γροθιές. Ο χειριστής του γάντζου έχει εφοδιαστεί με κράνος, ισχυρά λαστιχένια γά-.\nΟ Σπάισερ βρόντηξε τη γροθιά του στοτραπέζι, και το κεφάλι κλυδωνίστηκε.\nΠώς να φτιάξετε μια αναγεννησιακή δαντέλα Πώς να φτιάξετε μια τσάντα.\nΤότε, πιστεύω, πως αν ένα λοστό σε τούτη την τσάντα, και θα στο ρίξω στο κεφάλι αν δεν το κλείσεις!».\nΜοναδικές Ευκαιρίες & Προσφορές. Η Ελοντί πήρε την τσάντα της και κατέβηκε στο εστιατόριο του Πολύκαρπου το. Βάλε τη γροθιά σου στο πάνω μέρος της κοιλιάς σου, ακριβώς πάνω από τον ομφαλό.


Eπιστολή αναγνώστριας στο kozan.gr: Σκέψεις καραντίνας | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\n29 Νοεμβρίου 2020 - 10:38 ΜΜ 25 Comments\nΔεν είμαι ούτε υπάλληλος της ΔΕΗ, ούτε τοπικός άρχοντας, ούτε καν δημόσιος υπάλληλος. Μην ξεχάσω πως δεν έχω ούτε μπάρμπα από την Κορώνη, ούτε γονείς με γεμάτους τραπεζικούς λογαριασμούς. Από όταν πήρα το πτυχίο, τα αγγλικά, τους υπολογιστές άκουγα από όλους ” μπράβο κορίτσι μου, τώρα θα βρεις και μια δουλεία στην ΔΕΗ ή στο δημόσιο “, αλλά κανείς δεν μου είπε πως έπρεπε να τρέξω να φιλήσω κατουρημένες ποδιές για μια 8μηνη σύμβαση, ούτε κανείς άλλος πως όταν λέμε εντοπιότητα για την ΔΕΗ εννοούμε τα διπλανά χωρία. Εμείς οι κάτοικοι της Κοζάνης, δεν έχουμε δικαίωμα παρόλο που αναπνέουμε τον ίδιο “καθαρό” αέρα και έχουμε τα ίδια προβλήματα υγείας.\nΟπότε σαν νεαρά, που έμαθα να πατάω στα πόδια μου, άρχισα το ψάξιμο εργασίας. Ιδιωτικός τομέας, χωρίς αναγνώριση πτυχίου και χαρτιών, χωρίς εργασιακά δικαιώματα και με μισθό απλά για να ζεις. Και τα χρόνια περνάνε (15 ) και το κορίτσι αρχίζει να βλέπει τα πράγματα πιο καθαρά. Κατατακτήριες και δεύτερο πτυχίο. Μεταπτυχιακό, σεμινάρια, καταρτίσεις αλλά δουλείες για 535€ ( μισθός του παραλόγου ). Βιογραφικά κάθε μέρα αλλά προϋπηρεσία δεν έχεις, ναι το ξέρω αλλά δυστυχώς από τα 23 μου αυτό ακούω. Προϋπηρεσία και προϋπηρεσία. Πως γίνεται στα 23 μου, μόλις έχω βγει από την σχολή μου να έχω εμπειρία, γεννιέσαι με εμπειρία και δεν το ξέρω;!! Και από την στιγμή που κανείς δεν σου δίνει την ευκαιρία, πώς να την αποκτήσεις;\nΚαι ναι έχω φτάσει στα 37 μου, δουλεύω 15 χρόνια στον ιδιωτικό τομέα στον χώρο των πωλήσεων, με ένα χρόνο ανεργία. Έχω ένα ωραίο βιογραφικό αλλά δυστυχώς με τρώει οι γνωριμίες που δεν έχω στις κατάλληλες θέσεις και η έλλειψη εμπειρίας πάνω στο αντικείμενο μου. Μέλλον υπάρχει ή θα χαθώ στην απελπισία και μιζέρια αυτής της χώρας; Θα αναγνωρίσει κανείς τα προσόντα και τις γνώσεις μου;\nΚαι τα ερωτήματα που μου γεννούνται είναι τα εξής:\nΠώς γίνεται άνθρωποι χωρίς πτυχία και γνώσεις να έχουν θέσεις και να τις στερούν από ανθρώπους που έχουν τα προσόντα και την δύναμη να προσφέρουν;\nΓιατί κρατάνε θέσεις άνθρωποι που θα έπρεπε να έχουν βγει στην σύνταξη; Μα για να μην χάσουν τον παχουλούτσικο μισθό τους!\nΓιατί θα πρέπει να παρακαλέσω τους εκλεκτούς για να βρεθεί κάτι και για μένα;\nΓιατί νέοι άνθρωποι χωρίς γνώσεις, λόγω ενός μπαμπά, ενός θείου, ενός νονού, είναι σε θέσεις που θα μπορούσαν να είναι παιδία με γνώσεις;\nΠού είναι οι τοπικοί άρχοντες όλα αυτά τα χρόνια; Κανείς ποτέ δεν διεκδίκησε κάτι για τον νομό. Έχουμε όλα τα φουγάρα όλα αυτά τα χρόνια αλλά κανείς δεν μείωσε τους λογαριασμούς για όλα αυτά που αναπνέουμε.\nΚανείς δεν διεκδίκησε το νοσοκομείο μας να γίνει Πανεπιστημιακό λόγω της ΔΕΗ.\nΚανείς δεν ζήτησε να δημιουργηθούν νέες θέσεις εργασίας.\nΚανείς δεν ενδιαφέρθηκε για την νεολαία, που είναι και το μέλλον του τόπου παρά μόνο σε περίοδο εκλογών για να πάρουν τις ψήφους.\nΠου είναι χαμένοι οι τοπικοί μας άρχοντες τώρα που έρχεται η απολιγνιτοποίηση; Τους ενδιαφέρει πραγματικά το μέλλον του τόπους μας ή απλά το αφήνουν για την επόμενη τετραετία;\nΤι θα απογίνουν οι νέες γενιές που βγαίνουν τώρα στην αγορά εργασίας; Θα διαιωνίσουν το καθεστώς που υπάρχει, θα μεταναστεύσουν ή θα είναι μια ζωή εξαρτώμενοι από τους γονείς τους;\nΜπορώ να γράψω πολλές από τις σκέψεις που τρέχουν στο μυαλό μου αλλά δυστυχώς φωνή βοώντος εν τη ερήμω. Ευτυχώς έχω μια δουλεία που μου προσφέρει το φαγητό μου αλλά μέχρι πότε; Πότε θα σταματήσει αυτή η οικογενειοκρατία που επικρατεί στην χώρα μας; Και ειδικά σε μία μικρή πόλη φαίνεται και ακούγεται πιο πολύ. Πότε θα υπάρξει ένας πραγματικός ηγέτης σε αυτή την χώρα και πόλη;\nΠΑΝΑΓΙΩΤΗΣ Τ. - 29 Νοεμβρίου, 2020 at 23:29\nΑγαπητή Αναστασία ούτε και εμείς που μένουμε στα διπλανά χωρια δουλεύουμε όλοι στη ΔΕΗ ή στα 8μηνα ξέρεις, πάντως οι δικοί μου οι γονείς δεν μου είπαν να μπω στη ΔΕΗ γιατί πήγα ενιαίο λύκειο και όχι ΤΕΕ για να μάθω μια τέχνη που θα με «βόλευε» όπως υπαινίσσεσαι στην πολύ καλή σου τοποθέτηση κατά τα αλλα. Φιλικά Παναγιώτης Τ.\nΑνώνυμος - 29 Νοεμβρίου, 2020 at 23:32\nΤι να σου πω κορίτσι μου δικιο έχεις, τα βλέπω και καθέ μέρα αυτό αναρωτιέμαι ,εύχομαι η δίκη σας γενιά να είναι καλύτερη απο τη δική μας.\nΒλέπω καθε μέρα το ρεμπετασκιο και τρελαίνομαι.\nKostasS - 29 Νοεμβρίου, 2020 at 23:34\nΑναστασία έχεις απόλυτο δίκιο . Δεν ξέρω τι άλλο να σου γράψω .. ας ενώσουμε όλοι και ας βρούμε μια λύση . Μέχρι στιγμής ισχύει το διαιρεί και Βασίλευε.\nΑνωνυμος - 29 Νοεμβρίου, 2020 at 23:35\nΞεχασες να προσθεσεις και ότι αν δεν εισαι κ Κοζανιτης γκαγκαρος δεν εχεις ελπιδα για δουλεια!!!! Να τα λεμε και αυτα!!!\nΑναρπαστος - 29 Νοεμβρίου, 2020 at 23:48\nΟταν ψηφιζουμσ τον γειτονα, τον θειο τον ξαδελφο, το μεσο αυτα παθαινουμε… Αξιους θελουμε να βγουν μπροστα αλλα…….\nΝικος - 30 Νοεμβρίου, 2020 at 00:11\nΣ’ένα μικρό κείμενο τα είπες όλα:\nΑυτό είναι το κράτος μας από την ίδρυση του\nΚαι η ειρωνεία:τώρα με τον κορωνοιο τους έπιασε το ενδιαφέρον για την υγεία μας.Πως;\nΜας είπαν για την ατομική ευθύνη.Για την ψυχική υγεία των νέων ανέργων που αναγκάζονται να φύγουν στο εξωτερικό ενδιαφέρθηκαν;\nΑσχολούνται τόσα χρόνια για τα αναδρομικά των υψηλών συντάξεων κι όχι για τις χαμηλές συντάξεις\nΈνα συγγνώμη για σας τη νεολαία δεν φτάνει\nΑνώνυμος - 30 Νοεμβρίου, 2020 at 00:23\nΕπειδή α π ο τ υ Χ α μ ε και επειδή δεν κάναμε τίποτε για να το αλλάξουμε. Φταις κι εσύ και εγώ και οι αλλοι.\nΑνώνυμος - 30 Νοεμβρίου, 2020 at 07:51\nΓια αξιοκρατία μόνο Σύριζα και Αλέξη!!!\nΑνωνυμος - 30 Νοεμβρίου, 2020 at 07:59\nΌχι τέτοια πρωί πρωί, θα πάθουμε κανένα εγκεφαλικό και θα πάνε τζάμπα τα πτυχία… Με καρανικες και πολακιδες… Ελεος\nΑΝΕΞΑΡΤΗΤΟΣ - 30 Νοεμβρίου, 2020 at 14:47\nχαχαχαχαχα, το σύντομο ανέκδοτο της ημέρας\nΝ.Τ. - 30 Νοεμβρίου, 2020 at 08:42\nΟ πρωθυπουργός μας είναι η πρωσοποποίηση της οικογενειοκρατίας. Τι ψάχνεις Αναστασία. Δυστυχώς εμείς συντηρούμε με την ψήφο μας αυτές τις καταστάσεις.\nΑνώνυμος - 30 Νοεμβρίου, 2020 at 09:55\nΥπάρχει πάντα η προοπτική να φτιάξεις τη δική σου δουλειά και να σταματήσεις το ψάξιμο στο δημόσιο.\nΑΝΩΝΥΜΟΣ - 30 Νοεμβρίου, 2020 at 10:38\nΧωρίς αξιολόγηση δεν υπάρχει αξιοκρατία. Όλοι στο έλεος των κομματικών παραγόντων. Καμία πρόοδος και εξέλιξη. Και οι καρεκλοκένταυροι αμετακίνητοι να κοροϊδεύουν…\nΤο δημόσιο πάσχει.\nΠΕΤΡΑΝ - 30 Νοεμβρίου, 2020 at 10:39\nΗ απάντηση στα ερωτήματά σου όλα είναι μία μαγική λέξη. ΑΣΕΠ παντού. Αλλά στις εποχές των “αρίστων” και των”καρανίκων” μην ψάχνεις μαγικές λέξεις.\nΑνώνυμος - 30 Νοεμβρίου, 2020 at 15:19\nΝα συμφωνήσω και να διευκρινίσω:γραπτός ΑΣΕΠ παντου.Όποιος\nαξίζει να δουλέψει και να προσφερει,αλλιώς σπίτι του.\nΑνώνυμος - 30 Νοεμβρίου, 2020 at 10:41\nΑν κατεβαινες υποψηφια στον δημο Εορδαιας κατι θα γινοτανεαφου εχεις και τα πτυχια!!\nΑνώνυμος - 30 Νοεμβρίου, 2020 at 11:17\nποια διπλανα χωρια βρε κοριτσι; γειτονες μας ειναι στην ιδια πολη κι επειδη ο προπαππος τους ηταν πληττομενος ειναι χωμενα ολα τους τα σογια μεσα και πουλανε και μουρη τρομαρα τους,αν εχεις ακρες φυγε απο δω ,κανεις σ αυτη τη χωρα δε θελει να την αλλαξει γιατι το βολεμα ειναι …θρησκεια!\nΑνώνυμος - 30 Νοεμβρίου, 2020 at 12:00\nΤελικά θέλεις να μπεις με μέσο στη ΔΕΗ η όχι? Γιατί απ’ ότι κατάλαβα αυτό θελεις\nΑνώνυμος - 30 Νοεμβρίου, 2020 at 12:08\nΕ ναι εννοείται ότι ψάχνει δουλειά με μέσον γιατί αυτές καλοπληρώνονται. Οι άλλες μέσω ασεπ είναι χαμηλομισθες θέσεις.\nΑνώνυμος - 30 Νοεμβρίου, 2020 at 12:03\nΣυναδελφισσα Αναστασια, ξεχασες ν`αναφερεις και κατι ακομη……………….\nΑνώνυμος - 30 Νοεμβρίου, 2020 at 12:06\nΚαι δουλειά να βρεις στο δημόσιο, ο πρώτος μισθός θα είναι γύρω στα 700 ευρώ, ενώ ο απόφοιτος γυμνασίου-λυκείου εργαζόμενος στη ΔΕΗ και στη ΔΕΥΑΚ, παίρνει εδώ και χρόνια 2000 ευρώ και αυξήσεις δίνουν μόνο στους συνταξιούχους ακόμα και νεκρους. Αν σε ευχαριστούν αυτές οι διακρίσεις μπορείς να συνεχίσεις να ζεις στην Ελλάδα.\nΑναστασία - 30 Νοεμβρίου, 2020 at 14:00\nΠαιδία δεν με ενδιαφέρει το δημόσιου ούτε η ΔΕΗ. Απλά θέλω ίδια δικαιώματα σε όλους τους εργαζόμενους. Και ναι αν μπω κάπου, να μπω με την αξία μου. Παράλογο;;; Δεν νομίζω.\nNikos - 30 Νοεμβρίου, 2020 at 17:24\nΈλα να μαζέψεις κρόκο. 25 ευρώ μεροκάματο δίνω. Και μετά ελιές. Το καλοκαίρι ζητά μεροκάματο στα ροδάκινα. Άσε τη ΔΕΗ και το δημόσιο.\nΝίκος 42 χρόνων αγρότης. Πτυχιούχος γεωπόνος.\nΑνώνυμος - 1 Δεκεμβρίου, 2020 at 10:37\nΜπαλφέτα Αικατερινάρη - 1 Δεκεμβρίου, 2020 at 10:18\nΘα ήθελα να προτείνω στην συμπαθή Ελληνιδούλα και στις συμπατριώτισές μου που βρίσκονται σε διαδικασία αναζήτησης εργασίας μια επιχείρηση πολύ επικερδή, συνελόντι ειπείν αποκλείεται να αποτύχει. Εύχομαι και ελπίζω να διαβάσουν και έταιρες Ελληνίδες αυτό το σχόλιο. Επί του προκειμένου: Η Εγνατία Οδός έχει μόνο δύο Σ.Ε.Α. (αναφέρομαι στο κομμάτι Θεσσαλονίκη-Ηγουμενίτσα)Το ένα καταγεγραμμένο το έταιρο όχι. Η δημιουργία Σ.Ε.Α. (συμπεριλαμβανομένου και ενός Motel [Motor-Hotel]) στον συγκεκριμένο αυτοκινητόδρομο είναι μια επένδυση με εξασφαλισμένο κέρδος. Ιδίως το καλοκαίρι πλήθος αλλοδαπών ταξιδιωτών χρησιμοποιούν τον συγκεκριμένο αυτοκινητόδρομο με κατεύθυνση προς χώρες ανατολικότερες της δικής μας. Πολύ θα τους εξυπηρετούσε με αυτά τα δεδομένα να έβρισκαν ένα κατάλυμα για τη νύχτα ώστε να συνεχίσουν ξεκούραστοι το ταξίδι τους την επόμενη ημέρα. Το εν λόγω συγκρότημα θα ωφελούσε και τους οδηγούς φορτηγών αυτοκινήτων (νταλίκες) που σταθμεύουν για αυτόν τον λόγο κοντά στα διόδια Πολυμύλου. Πηγαίνοντας προς Βέροια 2 χιλιόμετρα περίπου πριν τα συγκεκριμένα διόδια επάνω σε μια καμπύλη άρχισε να δημιουργείται γύρω στο 2010 ένας χώρος με πρόσβαση στην Εγνατία Οδό προφανώς για αυτόν τον σκοπό. Λίγο αργότερα οι εργασίες σταμάτησαν, προφανώς λόγω έναρξης της οικονομικής μας κρίσης. Ο χώρος πάντως/φυσικά παραμένει όπως και οι προσβάσεις στην Εγνατία Οδό. Ίσως αν οι ενδιαφερόμενες ερευνήσουν/πληροφορηθούν σχετικά με αυτή την έκταση, και τούτη τελικά είναι διαθέσιμη, αυτό σημαίνει ότι η αρχή (που είναι το ήμισυ του παντός) των εργασιών για τη δημιουργία ενός Σ.Ε.Α. έχει παραγματοποιηθεί. Με αυτό εννοώ ότι η αναζήτηση έκτασης, ετοιμασίας, δημιουργία προσβάσεων στον εν λόγω αυτοκινητόδρομο δεν θα απασχολήσει τις μελλοντικές επιχειρηματίες. Τώρα όσον αφορά το κεφάλαιο απαραίτητο για αυτήν την επιχείρηση θα αναφέρω το γνωστό: “Όποιος θέλει κάτι πολύ θα βρει τον τρόπο να το επιτύχει.”\n« Γ. Ζεμπιλιάδου: “Πίσω απο την πλάτη μας Κυβέρνηση και Περιφερειάρχης κλείνουν άρον άρον το Σχέδιο της Απολιγνιτοποίησης – Ο κος Κασαπίδης έλεγε ότι δήθεν είχε εξασφαλίσει παράταση μέχρι τέλους Νοεμβρίου. Τελικά γλύτωσε την Κυβέρνηση του από μια διαφαινόμενη απόρριψη του Σχεδίου και έθαψε μια και καλή την Αξιοπιστία του και κυρίως το μέλλον μιας ολόκληρης Περιφέρειας…. Άξιος ο μισθός του…”\nΣχόλιο αναγνώστη στο kozan.gr: “Δεν πετούν μόνο σκουπίδια στο λόφο του Ξενία αλλά κόβουν και δέντρα” (Φωτογραφίες) »


Δείτε την 69χρονη φοιτήτρια Κοινωνικής Ανθρωπολογίας και Ιστορίας (ΦΩΤΟ)\n20:03 - Παρασκευή, 02 Ιανουαρίου 2015\nΑπό τα πρόσωπα που θαυμάσαμε πιο πολύ μέσα στο 2014, ήταν η Νίκη Λαζάρου, που στα 69 της χρόνια έγινε φοιτήτρια Κοινωνικής Ανθρωπολογίας και Ιστορίας του Πανεπιστημίου Αιγαίου.\nΗ κ. Λαζάρου ήταν αρχικά μία από τις άγνωστες ηρωίδες των πανελλαδικών εξετάσεων, αφού η πορεία της από το 2005 στο Σχολείο Δεύτερης Ευκαιρίας έως σήμερα, απόφοιτη του Εσπερινού Γυμνασίου Μυτιλήνης, δεν ήταν γνωστή.\nΤο «emprosnet» τον περασμένο Ιούλιο ανακάλυψε την κ. Νίκη όταν βγήκαν τα αποτελέσματα. Απόφοιτη τότε, η κ. Λαζάρου δεν ήξερε αν θα κατάφερνε να περάσει σε ΑΕΙ (μάλιστα μας έλεγε, «δεν πειράζει, θα ξεκινήσω χορωδία»).\nΟι επιδόσεις της τον Ιούνιο δε χρειάστηκε να την κάνουν να ταξιδέψει για να μπει στο σχολή που αγαπά, όπως στα 22 της, όταν οι γονείς της την έστειλαν να παντρευτεί στην… Αφρική.\nΣτη Μυτιλήνη επέστρεψε το 1995 και έκανε το δεύτερο γάμο της, για τον οποίο είναι ιδιαίτερα περήφανη.\nΗ δύναμη, το πείσμα και το κουράγιο της συγκινεί τους πάντες και πρώτους απ’ όλους τους συμμαθητές, τους καθηγητές, αλλά και όλους εκείνους που βρέθηκαν μαζί στην τάξη από το 2008, όταν αποφάσισε να πάει στο Σχολείο Δεύτερης Ευκαιρίας. «Μια μέρα ήρθε η αδελφή μου στο σπίτι και μου είπε ότι την απέρριψαν από ένα σεμινάριο γιατί δεν είχε απολυτήριο.\nΑποφασίσαμε να πάμε μαζί. Ήμουν 64 ετών τότε, η αδελφή μου και δυο - τρεις φίλες της σταμάτησαν μετά από ένα μήνα, αλλά εγώ συνέχισα. Βέβαια από την αρχή το είχα συζητήσει με τον Τομ, ο οποίος με παρότρυνε». Δεν ήταν στόχος της ξεκινώντας ξανά το διάβασμα να δώσει πανελλαδικές εξετάσεις.\nΉθελε απλώς το απολυτήριο. Οι συμμαθητές της όμως και ο διευθυντής του Εσπερινού Σχολείου, Βλάσης Ταμβακέρας, της έβαλαν την ιδέα. Έτσι, έδωσε από τη Θεωρητική Κατεύθυνση, παρά το ότι η ίδια έχει μεγαλύτερη αδυναμία στα Μαθηματικά.\nΤα Λατινικά και η Βιολογία και αυτά τα… «αναθεματισμένα τα κυτταροτοξικά που δεν ήξερε πώς να τα γράψει», τη δυσκόλεψαν αρκετά. Οι κόποι της όμως ανταμείφθηκαν και η πρώτη της ξενάγηση στο «Ξενία» έγινε από τον πρύτανη, Στέφανο Γκρίτζαλη.


Zoom In Pelion - Νοτιο\nΗ Αγία Κυριακή, ίσως, είναι ο πιο γραφικός, παραθαλάσσιος οικισμός του Πηλίου, ο οποίος δε θυμίζει τόσο Πήλιο αλλά νησί. Τα σπιτάκια του συγκεκριμένου χωριού είναι λευκά με κόκκινα κεραμίδια και εί...\nΗ Αργαλαστή είναι το ημιορεινό κεφαλοχώρι στο νότιο Πήλιο, το οποίο παρουσιάζει ιδιαίτερο ενδιαφέρον από αρχιτεκτονική άποψη, καθώς σε αρκετά σπίτια μπορείτε να δ...\nΕνδιαφέρον παρουσιάζει ο αρχαιολογικός χώρος της Θεοτόκου, σε απόσταση 2,5 χλμ. από τον Κατηγιώργη, με τον πολύ σημαντικό ναό της Παναγίας της Θεοτόκου (1807), που γιορτάζει κάθε χρόνο της Ζωοδόχου...\nΟ Κάλαμος είναι ένας μικρός, παραθεριστικός οικισμός που απέχει 45 χλμ. από τον Βόλο και 7 χλμ. από την Αργαλαστή, με ελαιώνες που φτάνουν μέχρι τη θάλασσα. Τα τελευταί...\nΣτην παραλία Καστρί υπάρχει ένας πολύ όμορφος, μικρός, γραφικός και παραθαλάσσιος οικισμός. Είναι κατάφυτο από ελαιώνες με υπέροχη, αμμουδερή παραλία και σμαραγδένια, κ...\nΟ Κατηγιώργης αποτελεί ιδανική βάση διαμονής για τις διακοπές σας και η πρόσβαση από αυτόν προς πολλά χωριά και αξιοθέατα του Πηλίου είναι αρκετά εύκολη, δίνοντάς σας τ...\nΟ Λαύκος απέχει 49 χλμ. από τον Βόλο και βρίσκεται σε υψόμετρο 330 μέτρων. Μαγεύει κάθε επισκέπτη, ως ένα υπέροχο φυσικό «μπαλκόνι» με απεριόριστη θέα προς τον Παγασητικό, τη Μήλινα, το νησάκι Αλατ...\nΗ παραλία της Λύρης βρίσκεται σε απόσταση 3 χλμ. από τον Μορτιά, στους πρόποδες του ομώνυμου πηλιορείτικου οικισμού. Απέχει 10 χλμ. από το Προμύρι και 65 χλμ. από τον Βόλο. Ο οικισμός ιδ...\nΟκτώ χιλιόμετρα μετά τη Μηλίνα συναντάμε το ακρογιάλι του Μαραθιά, με τις πελώριες ελιές και τις ταβέρνες να απλώνονται κοντά στην αμμουδιά. Στο δρόμο για το Τρίκερι, θα δούμε τον γραφικό όρμο...\nΗ Μελανή χωρίζεται από τα Ποτιστικά από σύμπλεγμα βράχων. Πρόκειται για μια μαγευτική τοποθεσία, η οποία πήρε το όνομά της από το βαθύ γαλάζιο χρώμα των νερών της. H πρόσβαση σε αυτήν είναι εύκολη ...\nΤο χωριό Μετόχι απέχει 40 χλμ. από τον Βόλο και έχει υψόμετρο 198 μ. Το συγκεκριμένο χωριό έχει πολλά στοιχεία της παραδοσιακής πηλιορείτικης αρχιτεκτονικής και αποτελε...\nΗ Μηλίνα είναι ένα παραθαλάσσιο χωριό σε απόσταση 48 χλμ από τον Βόλο, το οποίο είναι χτισμένο σε ελαιώνα και σε κάμπο με εσπεριδοειδή. Η Μηλίνα είναι γνωστή για το όμο...\nΤο Μικρό αποτελεί άλλη μια μικρή, γαλαζοπράσινη παραλία με καταπράσινη, πλούσια βλάστηση μέχρι τη θάλασσα. Η πρόσβαση σε αυτό είναι εύκολη από φυσικό μονοπάτι, με μια ό...\nΤα καταγάλανα, διάφανα νερά και οι θαλάσσιες σπηλιές κάνουν τον Μορτιά να ξεχωρίζει από τις άλλες παραλίες. Είναι ένας μικρός όρμος, γνωστός για τα περίεργα βράχια του, τα οποία αναδύονται σαν γλυπ...\nΑνάμεσα στους οικισμούς Κάλαμο και Πάου, βρίσκεται η παραλία Μπελιάν. Είναι μια ήρεμη παραλία με βότσαλο και άμμο. Αξίζει να επισκεφθείτε, 4 χλμ. έξω από το χωριό προς την πλευρά του Παγασητικού, τ...\nΤο Νεοχώρι είναι ένα χωριό χτισμένο ανατολικά του ορεινού Πηλίου, μέσα σε πυκνό δάσος πεύκων, πλατανιών και καστανιών, το οποίο διατηρεί την παραδοσιακή του μορφή. Βρίσκεται σε απόσταση 35 χλμ. από...\nΗ Ξινόβρυση είναι ένα χωριό χτισμένο στις πλαγιές του νοτιοανατολικού Πηλίου, σε απόσταση περίπου 47 χλμ. από τον Βόλο και σε υψόμετρο περίπου στα 250 μ. Στην πλατεία τ...\nΗ περιοχή Πάλτση είναι μία μεγάλη γεωργική και κτηνοτροφική έκταση, που υπάγεται στο κεφαλοχώρι της περιοχής, την Αργαλαστή. Απέχει 52 xλμ. από τον Βόλο και μόλις 13 xλμ. από την Αργαλαστή. Καταπρά...\nΟ Πλατανιάς βρίσκεται 60 χλμ. νοτιοανατολικά του Βόλου. Αποτελεί άλλο ένα γραφικό ψαροχώρι του Πηλίου, επίνειο του Προμυρίου, το οποίο, με την πάροδο του χρόνου και λόγω της τοποθεσίας του κατά μήκ...\nΜία από τις ωραιότερες αμμουδιές του Νότιου Πηλίου, από την πλευρά του Αιγαίου, είναι η παραλία των Ποτιστικών. Η πρόσβαση σε αυτήν είναι πολύ εύκολη και απέχει 3 χλμ. από το χωριό Ξυνόβρυση και 7 ...\nΤο Προμύρι είναι χτισμένο αμφιθεατρικά. Τα πετρόχτιστα σπίτια του με τις αν...\nH Συκή βρίσκεται σε απόσταση 38 χλμ. από τον Βόλο, παίρνοντας τον δρόμο προς Αργαλαστή, στο Νοτιοανατολικό Πήλιο. Πρόκειται για ένα γραφικό χωριό με πανοραμική θέα στο Αιγαίο πέλαγος, τις Σποράδες ...\nΟκτώ χιλιόμετρα μετά τη Μηλίνα συναντάμε το ακρογιάλι του Μαραθιά, με τις πελώριες ελιές και τις ταβέρνες να απλώνονται κοντά στην αμμουδιά. Στο δρόμο για το Τρίκερι, θα δούμε τον γραφικό όρμο της ...\nΤρίκερι και Νησί Τρίκερι\nΈνας όμορφος προορισμός, τελείως διαφορετικός από το υπόλοιπο Πήλιο είναι το χωριό Τρίκερι. Χτισμένο στην κορυφή του αρχαίου ακρωτηρίου Αιάντειον με πανοραμική θέα σε όλα τα σημεία του ορίζοντα. Επ...\nΤο Χόρτο είναι ένα παραθαλάσσιο χωριό, σε απόσταση 46 χλμ. από τον Βόλο. Βρίσκεται πολύ κοντά στη Μηλίνα (απέχει από αυτήν μόλις 3 χλμ. ) και την Αργαλαστή. Μπροστά από...


Περα Κλουμπ – Αθηναϊκός 2 -2 | Βύρωνας.gr\nΠερα Κλουμπ – Αθηναϊκός 2 -2\nΤην τέταρτη συνεχόμενη ισοπαλία παραχώρησε ο Αθηναϊκός στην ομάδα της Πέρα Κλουμπ. Αν και προηγήθηκε στο A’ ημίχρονο με 2-0, ο Αθηναϊκός δεν κράτησε το υπέρ του αποτέλεσμα, παραχωρώντας ισοπαλία με 2-2 στην Πέρα Κλουμπ.\nΟι «λόρδοι» προηγήθηκαν χάρις στα γκολ του Τρίψα στο 21’ και του Μπίτιλη στο 35’, όμως στην επανάληψη η Πέρα Κλουμπ εκμεταλλεύθηκε τις αποβολές του Αθηναϊκού και επανήλθε στο παιχνίδι.\nΣτο 58’ αποβλήθηκε ο Βουρλούμης και τρία λεπτά αργότερα ο Σιάσος μείωσε σε 2-1. Στο 85’ υπήρξε η δεύτερη αποβολή για τους φιλοξενούμενους, αυτή τη φορά για τον Μπίτιλη, ενώ στο 88’ ο Χίσος έδωσε τον βαθμό στην ομάδα του.\nΈτσι η ομάδα του Βύρωνα έπεσε στην πέμπτη θέση την χαμηλότερη για φέτος.\nΓια την ιστορία αγωνίστηκαν οι: Μηλιώνης, Μπίνας, Βουρλούμης, Αλεξόπουλος, Δελαρδας, Μπελέρι, Μπιρμπίλι, Τρίψας, Ζαχαρόπουλος (46’ Καραμπάς), Σπέρτος (60’ Κοτίτσας), Μπίτιλης.